Tema: a prozreli su vas odavno samo se prave mutavi s vama\n20.08.2007., 23:40 #1\nMarieluise Beck, poslanica ”Zelenih” u Bundestagu PDF štampa E-mail\nTrojka ne smije praviti srpskom nacionalizmu daljnje ustupke\nNacionalizam mora osjetno propasti kako bi demokratski razvoj bio moguć. Tomu pripada i prihvatanje gubitka Kosova, zaljučak je Marielouise Beck\nBivša opunomoćenica za integraciju u Schroederovoj vladi, a sada poslanica u Bundestagu u ime ”Zelenih”, Marieluise Beck je u autorskom prilogu u berlinskom ”Tageszeitungu” upozorila na posve izglednu realnost da misija ”trojke za Kosovo ne uspije”, jer ova skupina, kao i prethodne, uostalom, ne postupa konzekventno protivu srpskog nacionalizma.\nMarielouise Beck je, inače, članica i Vanjskopolitičkog odbora Bundestaga, u kojem se bavi u prvom redu istočnoevropskim zemljama. U junu ove godine je ova 55-godišnja njemačka političarka posjetila i BiH i Srbiji.\n”Trojka” nema velike izglede za uspjeh, ocjenjuje Beckova, pa prijeti da bude postignut ”truli kompromis”, jer skupina sa Ischingerom, koji ima iskustva i iz Daytona, nije naučila ”kuda vode ustupci srpskom naconalizmu”.\nU najboljem slučaju vode u stagnaciju, kao u Bosni i Hercegovini, a u najgorem u rat, kao na Kosovu, ocjenjuje Beckova, uz dodatak da EU ne može dozvoliti sebi jedan takav trajni rizik.\nAutorski prilog Marieluise Beck nosi naslov ”Pouka iz Daytona”. Očekivanje od vladajuće koalicije u Srbiji da prihvati nezavisnost Kosova, kao i da ozbiljno surađuje sa Den Haagom, je naivno ili, u najmanju ruku, isuviše optimistično. Vladina koalicija u Srbiji predstavlja balans nacionalista i nenacionalista, čija je egzistencija povezana sa statusom quo po oba pitanja.\nNedavno isporučivanje dvojice ratnih zločinaca nije bilo ništa drugo do žrtvovanje pješaka kako bi se spriječila isporuka Karadžića i Mladića. Također, nekakvo spoznatljivo prihvatanje rješenja za Kosova bi značilo – s obzirom na raspored snaga - kraj ove vlade i preuzimanje vlasti od strane radikala, sa izborima ili bez njih, zaključuje Marielouise Beck.\nPrijateljske ponude, kao što su partnerstvo s NATO-om i ponovno uspostavljanje pregovora o Ugovoru o asocijaciji Srbije sa EU čine - u ovim okolnostima - mali utisak. EU-orijentirane snage u Srbiji su isuviše slabe da bi ove ponude mogle pretvoriti u odgovarajuću politiku, a nasuprot tomu, ove ponude jačaju nacionaliste, jer one djeluju kao njihova pobjeda.\n”Iz perspektive jednog Koštunice to znači: vidite, Zapad prihvata našu samosvijest, pa nam nudi pregovore”, zaključuje Beckova, a potom kritizira njemačko razumijevanje političkih prilika u Srbiji.\n”U njemačkoj javnosti je, primjerice, uobičajeno da se srpske partije dijele na demokratske i nedemokratske. Ne čine samo mediji takvo što, nego i profesionalni vanjski političari, sve do MIP-a, koji su radosni zbog nove, pretpostavljeno demokratske koalicije u Beogradu. Ovo grubo svrstavanje vodi, pak, pogrešnim prognozama. Jer, samo zbog toga što partije respektiraju demokratske izbore one ne posjeduju automatski pozitivni odnos prema Zapadu i njegovim očekivanjima.\n”Naravno da su nefalsificirani izbori za pozdraviti”, naglašava Beckova, ”ali oni nisu dovoljni dokaz demokratske kulture, a pogotovu ne sposobnosti za integrirati se u supranacionalne strukture, kao što je EU. Odlučujuće za političko djelovanje u Srbiji - kao i u državama u njenom susjedstvu - je temeljno nacionalističko držanje društvene većine. Trebalo bi se, dakle, razlikovati između zapadno orijentiranih i nacionalističkih strujanja i partija. Ovo je primjereni koordinacioni sustav za vrednovanje političkih ciljeva i strategija.\nPo autoričinom mišljenju, spektar nacionalističkih snaga u Srbiji se proteže od radikala, preko monarhista tipa Draškovića do Koštuničinog DSS. Svi su oni koalirirali i sa Miloševićom ili su ga tolerirali. Ono što ih povezuje je odbijanje orijentacije prema Zapadu, pogotovu njegovih zahtijeva. ”Ko danas u Srbiji zahtijeva isporučivanje Ratka Mladića u Den Haag zagriza u granit”, zaključuje Beckova.\nS druge strane, i Demokratska stranka lebdi tradicionalno između zapadne i nacionalisitčke orijentacije. Osobe kao Đinđić ranije, ili danas Tadić nisu jednostavno reprezentativni za nju.\n”Jedini jasan kontrapunkt nude hrabra Liberalno-demokratska partija i njeni saveznici”, zaključuje Beckova, uz poruku kako je važno što su upravo oni i ušli u srpski parlament, pa ako pet procenata i nisu stvarno većina.\n”U srpskom društvu postoji stalan ciljni konflikt”, privodi Beckova kraju ovu briljantnu analizu. ”Na jednoj strani je potreba za blagostanjem, uz pomoć EU, a na drugoj je njegovanje statusa žrtve nerazumljenog srpstva.”\nPozitivna razvojna dinamika, s privredom kao pogonskom snagom, bila bi, naravno, poželjna. Ali, to ne znači da bi ona automatski razriješila ”nacionalističko samorazumijevanje”, poručuje Beckova, jer nacionalizam mora osjetno propasti kako bi demokratski razvoj bio moguć. ”Tome pripada i prihvatanje gubitka Kosova”, zaljučak je Marielouise Beck.\n”I tako kako samo preko zaobilaznice zvane samostalnost Kosovo može naći put u Evropu, može to isto uspjeti i Srbiji preko prihvatanja njenog poraza”, direktna je da ne može biti direktnija poruka Marielouise Beck.\nCijela njena ekspertiza je poslužila poruci da ”trojka” ne smije praviti ”trule kompromise”, odnosno praviti srpskom nacionalizmu daljnje ustupke. Evropska unija, mora, ukoliko hoće pomoći i u konačnici integrirati Srbiju, pojasniti ova pitanja. Neiskrene ponude su pogrešno sredstvo, misli Beckova, srpsko društvo ne smije biti pošteđeno da se samokritički raspravi sa svojom prošlošću. ”Ono treba spoznaju o samoskrivljenom porazu”, zaključila je u ”taz-u” Marieluise Beck, a na takvo što nije bilo do sada prisiljeno upravo zahvaljujući odgovarajućoj politici Zapada”.\n20.08.2007., 23:56 #2\nRe: a prozreli su vas odavno samo se prave mutavi s vama\nMudzo,ako Kosovo postane nezavisno tvoja drzava je osudjena na propast..ali kome ja to pricham...\n21.08.2007., 00:09 #3\nOK... pad nacionalizma,valjda mislis na njegovu negativnu stranu (poziv u rat itd.),jer biti nacionalista nije losa stvar tj. biti ponosan svojom zemljom... A zapitaj se otkud toliko ljudi u Srbiji koji razmisljaju tako,koji ga i danas propagiraju,gde su ranije ziveli i sta su sve proziveli...\nSto se tice resenja kosovskog pitanja, talas nacionalizma nece izbeci ni Kosovo a ni ostatak Srbije,ma kakvo god resenje bilo doneto. Ako se ovi stranci navode po kriterijumu minimalnih nacionalistickih ispada koji vode u sukob,moras priznati da su ''Trojci'' ruke jako vezane.\nEvo ti par mogucih slucajeva\n1. Ne daj Boze,Kosovo nezavisno (Varahilo,nekad je ovo bilo gotova stvar,ali danas se cini da su se Albanci ipak malo vise zaneli)... Kulminacija nacionalizma u Srbiji, a takodje kulminacija nacionalizma i nezadovoljstva u Presevu, jer nije pripojeno Kosovu... Sukob u najmanju ruku na Jugu Srbije neizbezan.\n2. Kosovo ostaje sastavni deo Srbije... Kulminacija nacionalizma na Kosovu,a zbog toga i nacionalizma u Srbiji... Ko zna sta bi tu sve ispalo,daleko bilo...\n3. Kosovo podeljeno (cemu Isinger,poucen Dejtonom, ocigledno naginje)... Opet nacionalizam na Kosovu (stav svih strana je da je Kosovo nedeljivo),nacionalizam u Presevu i zahtevi tamosnjih Albanaca za razmenom teritorija... Nova pomeranja Srba iz kosovskih enklava Strpce, ka Kosovskoj Mitrovici i Srbiji...\nNe znam. Meni je najdrazi scenario broj 2,ali i najopasniji. Iskreno,nijedan scenario nije za doziveti... A kako pregovaraju BG i albanska vlast iz PR ovo su mozda i optimisticne mogucnosti...\nDa ne pominjem da ce i Srbi i Albanci na Balkanu, kakvo god resenje bude doneto,to isto resenje smatrati primenjljivim i na okolne balkanske drzave... Pa dolazimo do Makedonije,BiH,Crne Gore i ko zna cega jos...\nOVO JE OVDE JE.ENI BALKAN\nPoslednji put ažurirao/la Saint Andrew : 21.08.2007. u 00:16\n21.08.2007., 00:28 #4\nako je ovo doista objavio TAZ ( koji je obavezna lektira svim diplomatima u Berlinu) onda se nesto "kuha", bez obzira na autora analize..\nTAZ je inace poznat kao najveca Jugoslavenska novina u Evropi, lijeve politicke orijentacije...\n21.08.2007., 00:31 #5\nizrazito interesantna analiza...\nmozda je moguca i nekakva konfederacija...\ncovjek doista nije pametan..\n21.08.2007., 00:42 #6\n1) Сетите се Првог светског рата.Кривац Немачки империјалзам 1 500 000 жртава у Србији. Сваки трећи мушкарац у Србији је преживео\n2)Сетите се Другог светског рата. Кривац Немачки империјализам са злокобним лицем нацизма 1 000 000 Срба и грађана Србије је сртадало\n3) Сетите се почетка распада СФРЈ и њиховог понашања. Жртве још нисмо збројали а, нисмо још ни престали да гинемо\nКрвник написао пресуду жртви. Донео је на форум предтавник оних који у сва три случај им били помагачи.\nАко ме муче волео бих да ми не причају да ме муче за моје добро. Не бих им веровао, а ко поверује нека.\nАјдмо браћо сви у глас: ДАНКЕ ДОЈЧЛАНД\nPoslednji put ažurirao/la Dikan : 21.08.2007. u 01:23\n21.08.2007., 00:47 #7\n”Jedini jasan kontrapunkt nude hrabra Liberalno-demokratska partija i njeni saveznici”,\nЛДП-довољно храбри да почине издају\n21.08.2007., 01:01 #8\nKonfederacija (iliti maltene status quo) bi dovela do jedne od gore iznetih mogucnosti,samo sa odredjenim odlaganjem vremena... A to vreme moze biti upravo tempirana bomba za akumulaciju nezadovoljstva oba naroda... Posledice ko zna kakve... A kako god da okrenes,nikako ne valja...\n21.08.2007., 01:08 #9\nmozda i je rjesenje u "kupovanju" vremena koroz nekakvu konfederaciju...\na onda "punom parom" poboljsanje zivotnih uvjeta, podizanje zivotnog standarda, skolstvo itd., razvijanje demokratskih instituta..\nistina, kako god okrenes, samo bojim se krvoprolica\n21.08.2007., 01:11 #10\n... а шта ће одлучити... па пише у књиги, је6о је ти!!!\n21.08.2007., 01:15 #11\nMa ako ekonomija progovori svoje,nece biti toliko strasno. Koliko znam,Albanci su vise zadojeni da u ovom trenutku vode osvajacku politiku,preokupirani su teritorijama susednih drzava (mozda te ovo podseca na nekog i nesto,pa onda uporedi) cak ni ekonomija tu ne moze mnogo da pomogne... Oni brinu ima li dovoljno novca da se otvori neka nova podruznica Kombetara (vojske koja se u odredjenim regionima Balkana bori za albansku stvar). Skoro su poceli da operisu i po grckom delu Epira...\n21.08.2007., 01:20 #12\ne, za ovo jos nisam cula.inace pratim dosta redovito vodeci evropski tisak.....imas li podrobnijih informacija, neki link, knjigu ili sl.\n21.08.2007., 01:22 #13\nJa sam sve vise za to da se Kosovo da Bugarskoj,posto se Srbi i Siptari samo svadjaju...\n21.08.2007., 01:25 #14\na sta ako oni nece.taj poklon.?\n21.08.2007., 01:26 #15\nPardoniram sto upadam, ali konfederacija podrazumeva labavi savez dve nezavisne drzave. Time se opet daje legitimitet terorizmu i etnickom ciscenju.\nNa stranu to sto ni Srbi ni Albanci ne bi bili zadovoljni takvim resenjem, pa bi sorka izbila u roku od odma'.\n21.08.2007., 01:27 #16\nPreporucujem knjigu jednog katalonskog profesora,po struci geostratega (ne znam tacno ime) ali se knjiga zove Balkanska zamka... Knjiga se bavi istorijom Balkana u proteklih 200 godina. Jako dobra,dobro informise,i poprilicno je neutralan izvor informisanja... Autor je isprozivao je sve i svakog,a sve na osnovu golih cinjenica. Posvetio je paznju i o bahatom vodjenju politike sila kada je rec o Balkanu i omalovazavanju problema na istom,sto je dovelo do burnih devedesetih...\nPostoji jedan albanski link (koji ima i opciju za engleski jezik) a sajt je www.dervina.com gde mozes da procitas malo i njiove propagande. Tu negde pise i o Oslobodilackoj vojsci Chamerije (kako Albanci zovu Epir u Grckoj)... Taj link sam posetio cim sam na RTS-u cuo da se nesto kuva i u Grckoj,kad tamo zesca propaganda i nije sva dostupna na engleskom,pa ko zna sta sve pisu... :shock:\nPoslednji put ažurirao/la Saint Andrew : 21.08.2007. u 01:29\n21.08.2007., 01:29 #17\nА што Бугарима, они имају државу, Палестинци је немају и били би нам много захвални\n21.08.2007., 01:32 #18\nkako god da okrenes...ne valja..\ninace, bas nisam u toku...kakv je prijedlog Srbije, sto nudi konkretno...\nAlbanci samo nezavisnost, a Srbija ? ima li isto maxomalisticki zahtjev, odnosno zeli li povratak , odnosno reintegraciju u drzavni sustav Srbije?\nOva ideja je super...a jel' može o'ma..? :razz:\n21.08.2007., 01:33 #20\n21.08.2007., 01:35 #21\npogledat cu taj link, pa koliko budem razumijela\nznas li dali je knjiga prevedena na engleski ili njemacki, spanjolski neznam\n21.08.2007., 01:35 #22\nMoze ako Bugarima das Vranje i Leskovac... :shock:\n21.08.2007., 01:36 #23\nŠ'a ima da im dajemo...oni i tako generacijama žive tamo srećni i veseli...\n21.08.2007., 01:37 #24\nSrbija Albancima nudi samoupravu u svim pitanjima osim cuvanja granice i takodje zahteva potpunu demilitarizaciju pokrajine. Znaci, albanski porezi bi ostajali na Kosovu i uopste, imali bi potpunu ekonomsku nezavisnost. Takodje, imali bi svoj parlament, predsednika i premijera, zastavu, policiju i Beograd se ne bi mesao u njihove unutrasnje stvari osim povratka izbeglica. Takodje bi mogli da imaju nezavisno clanstvo u nekim organizacijama tipa Svetske Banke.\nKapiram da je ovo sasvim fer predlog.\n21.08.2007., 01:37 #25\nKnjiga je prevedena na srpski (hrvatski) i moze se kupiti u boljim knjizarama... A ima i prevode na engleski i nemacki... Ko bi ucio spanski,ili jos gore katalonski,posto je autor u knjizi stigao da u jednom pasusu objasni razlike izmedju katalonskog i spanskog jezika...\nPoslednji put ažurirao/la Saint Andrew : 21.08.2007. u 01:39


United Airlines najavljuje veliku zimsku ekspanziju | Avio Press\nAmerički prevoznik United Airlines je najavio veliku ekspanziju za predstojeću zimsku sezonu. Kompanija planira da otvori 8 novih linija i poveća broj polazaka na još njih 19. United Airlines će tokom decembra i januara otvoriti sledeće linije:\nLos Anđeles-San Hoze (Kostarika)\nLos Anđeles-San Pedro Sula (Honduras)\nLos Anđeles-Liberia (Kostarika)\nSan Francisko-Liberia (Kostarika)\nDenver-Belize Siti (Belize)\nDenver-San Hoze (Kostarika)\nVašington-Santo Domingo (Dominikanska Republika)\nNajnovija ekspanzija United Airlinesa će biti propraćena, već pomenutim, dodatnim frekvencijama na brojnim rutama ka Meksiku, Karibima i Latinskoj Americi. Ove destinacije su popularna odredišta američkih turista koji tokom zime putuju ka toplijim krajevima.\n“Osam novih linija ističe naše kontinuirano širenje mreže i nadograđuje naše snažno prisustvo u Latinskoj Americi. Naša nova i proširena usluga putnicima nudi više opcija za pronalazak toplih odmarališta kao i posetu prijateljima i porodici tokom zimske sezone.” izjavio je Patrick Quayle Unitedov podpredsednik za međunarodnu mrežu i alijanse.\nSeverna Amerika United Airlines\nOboren rekord za najduži let električnim avionom\nAzija Američka ambasada upozorava na pakistanske...\nSeverna Amerika Korean Air obnovio skoro sve severnoameričke...


Granična policija BiH obilježila 17. godišnjicu: Evo kojim službenicima su uručena priznanja (FOTO) | Tuzlanski.ba\nDijeljenja: | 6.6.2017. u 19:17\nPovodom Dana i 17. godišnjice Granične policije BiH u Glavnom uredu u Sarajevu 6.6.2017. godine upriličena je prigodna svečanost. Prisutnima su se obratili direktor GPBiH Zoran Galić i zamjenik ministra sigurnosti BiH Mijo Krešić. Na svečanoj ceremoniji uručena su priznanja policijskim i državnim službenicima i zaposlenicima.\nNa prijedlog direktora GPBiH, ministar sigurnosti BiH donio je rješenja o nagrađivanju policajaca i organizacijskih jedinica GPBiH. Srebrene policijske značke zamjenik ministra sigurnosti BiH Mijo Krešić uručio je Aliji Obradoviću,pomoćniku komandira za operacije i organizaciju JGP Gorica, Aliji Mujanoviću, dežurnom policajcu u TU Sjeverozapad, Draganu Krvavcu, šefu smjene u JGP Neum, Rudolfu Stipiću, komandiru Jedinice za podršku i kontrolu TU Zapad, Predragu Đuričiću,dežurnom policajcu u TU Sjeverozapad, i Vladanu Jovanoviću,policajcu za graničnu kontrolu u JGP Bijeljina.\nPohvalnice za poseban doprinos, rezultate rada i profesionalizam prilikom obavljanja poslova i zadataka bit će uručene policijskim službenicima: Ankici Lukač, Ljubi Miliću, Lejli Sejdinović, Mersudinu Omerhodžiću, Draganu Reljiću, Huseinu Muriću, Ognjenu Brkoviću i Zlatimiru Batinoviću. (Tuzlanski.ba)\nKljučne riječi: godišnjica, granična policija, izdvojeno, priznanja


Naslovna » Izlasci » Muzika » Koncerti » Bajaga i Instruktori 22. juna na Kalemegdanu\nNada Mandić 12. mart 2013. Koncerti Postavite komentar\n„Donji grad na Kalemegdanu je možda jedino značajno mesto u Beogradu na kom još nikada nismo svirali“, objašnjava Momčilo Bajagić. „A biće to zaista koncert sa prijateljima, jer će 22. juna na Kalemegdanu uz nas nastupiti još nekoliko nama dragih i značajnih muzičara i bendova, čija imena za sada nećemo otkrivati“.\nNovi album „Daljina, dim i prašina“, sa koga su u međuvremenu skinuti singlovi/spotovi „Ako treba da je kraj“, „Vreme“ i „Daljina, dim i prašina“, pojavio se proletos zaradivši brojne pohvale kritike i publike, i doprineo je novoj dinamici koncerata Bajage i Instruktora.\n„Pomešali smo nove pesme sa nekim starim, ubacili smo neke stvari koje zaista jako dugo nismo svirali“, kaže Bajaga. „Na ovoj turneji već smo imali koncerte u Sarajevu i Ljubljani, gde je recimo konkretno u hali Tivoli bio sjajan nastup sa nekoliko bisova. Imaćemo još velikih koncerata pre beogradskog, očekuje nas prvo gostovanje u Poljskoj 19. aprila u Varšavi, pa onda veliki zagrebački koncert 8. juna na Šalati, tako da ćemo 22. juna biti u top formi!“ (danubeogradu.rs)\nTagovibajaga dub kalemegdan koncerti muzika vesti\nPrethodni „Kruds“ pretpremijerno 16. i 17. marta\nSledeći Trablmejker: Priče – Kako sam ubio ljubav


Republika / Komentari / (VIDEO) Sjajna asistencija Jokića među najboljim potezima SP\n22:03Crni dan za Francusku: 987 smrtnih slučajeva u poslednja 24 sata 21:44ISTRAŽIVANJE POKAZALO: Građani zadovoljni merama vlade i njihovim sprovođenjem 21:42Fanovi Liverpula u panici: Dalgliš zaražen koronavirusom 21:28Krauč priznao zašto žali za odlaskom iz Liverpula 21:22Jači od korone! Ako redovno uzimate OVAJ vitamin, za vas nema brige 21:15KORONA NE POZNAJE NI RELIGIJE NI NACIJE: Vučić i Erdogan na vezi, evo oko čega su saglasni 21:09Rodžer bi ali...Mirka je stidljiva! 20:55Teška odluka je morala da bude donešena: Italija produžila karantin 20:52Brozović se vratio u Milano! 20:48TAJNO SNIMLJEN: Duško pred ćerkama RADI NEŠTO zbog čega mnogi očevi ne bi bili ponosni!\nFIBA je izabrala pet najboljih poteza razigravanja za mesta od petog do osmog na ovom Svetskom prvenstvu. Na vrhu liste je akcija reprezentativaca Srbije.\nMilutinov zna kako protiv Italijana!


Pomeranac Boo minijaturna zenkica sa slika, stara 2.5 meseca teska samo 380g, kratke njuskice, kvadraticnog tela, izuzetnog porekla od roditelja uvezenih iz Rusije i Tajvana u nasem vlasnistvu. Stene se prodaje ocisceno od parazita, revakcinisano sa pedigreom, po dogovoru sa pasosem i dostavom u zemlji i inostranstvu. Samo za one koji mogu da naprave razliku kvaliteta i prevara, odgajivaca i preprodavaca.\nLokacija :\tLoznica , Loznica , Srbija , Srbija


Danas podjela kartica u Modriči – Info366.net\nPočetna | Dešavanja | Danas podjela kartica u Modriči\nDanas podjela kartica u Modriči\nBANJALUKA – Podjela platnih kartica po vaučer modelu Fonda solidarnosti za obnovu Republike Srpske biće nastavljena danas u opštini Modriča, saopšteno je iz Biro Vlade Srpske za odnose sa javnošću.\nPočetak je predviđen za 11.00 časova u prostorijama Mjesne zajednice Modriča dva.\nU okviru prve faze dijele se kartice korisnicima koji imaju evidentiranu štetu od 5.000 KM i više.\nU drugoj fazi biće dijeljene elektronske kartice koje na bazi podataka iz Jedinstvenog registra štete iznose manje od 5.000 KM.


EVROPSKA KOMISIJA KRITIKUJE RTS, REM I IZJAVE PREDSTAVNIKA VLASTI - Magločistač\nPočetna U fokusu EVROPSKA KOMISIJA KRITIKUJE RTS, REM I IZJAVE PREDSTAVNIKA VLASTI\nU Srbiji u poslednjih godinu dana nije zabeležen napredak u oblasti slobode izražavanja i taj nedostatak sve više je razlog za zabrinutost, navodi se u izveštaju Evropske komisije o napretku Srbije na evropskom putu koji je objavljen danas u Strazburu.\n„Javni servis treba da bude više angažovani na otvaranju svog programa za pluralizam mišljenja i na promociji javnog dijaloga. Takođe mora se unaprediti informisanje na jezicima nacionalnih manjina, naročito na RTS-u“, ocenjuje se u izveštaju.


Cirkus u Prvoj ligi Srbije: Pet penala na utakmici, slavio tim koji je već kažnjen za nameštanje - Telegraf.rs\n10/11/19 | 11:38 ≫ 13:43\nCirkus u Prvoj ligi Srbije: Pet penala na utakmici, slavio tim koji je već kažnjen za nameštanje\nKabel i Metalac se takmičili u šutiranju jeanaesteraca\nFoto: youtube/Prvaliga Srbija\nSrpski fudbal dobio je još jednu utakmicu u moru onih "za prepričavanje".\nMeč 18. kola Prve lige Srbije (drugi rang takmičenja) igrali su domaći Kabel i Metalac, a pobedu je odneo tim iz Novog Sada rezultatom 3:1, uz nesvakidašnu reviju jedanaesteraca. Čak pet ih je svirao arbitar Miloš Đorđić, sva četiri gola data su iz kaznenih udaraca, a zanimljivo je da ih je šest izvedeno, pošto je jedan morao da se ponovi - Kabelov.\nPosle ove pobede tim sa Štranda je izbio na prvo mesto Prve lige, dakle jak je kandidat za Superligu Srbije, a podsetimo da je u pitanju tim kog je FSS ne tako davno kaznio oduzimanjem deset bodova zbog nameštanja utakmice sa Smederevom.\nMeč između Kabela i Metalca odigran je na stadionu Vojvodine uz prisustvo 500 gledalaca.\nSudija Đorđić, definitivno prva "zvezda" utakmice, pored toga što je dosudio pet penala, pokazao je čak 11 žutih i jedan crveni karton.\nMogao je Kabel u drugom poluvremenu do vođstva preko Žuniora, koji je išao "jedan na jedan" sa čuvarem Metalca, ali nije uspeo da realizuje akciju svog tima.\nKabel dolazi do vođstva u 73. minutu, kada je Vranjanin gurnuo Jovanića u šesnaestercu, što je bilo dovoljno Đorđiću da ponovo pokaže na belu tačku. Govedarica je bio siguran sa 11 metara i Kabelu doneo prednost.\nU 88. minutu ponovo penal!\nU šesnaestercu Metalca pada Petrović i sudija još jednom, peti put na meču, dosuđuje kazneni udarac. Loptu je uzeo Govedarica, ali golman Šćekić jezaustavio udarac. Međutim, Đorđić je odmah nakon promašaja ponovo pokazao na "belu tačku", uz obrazloženje da je jedan od igrača gostujućeg tima prerano ušao u šesnaesterac.\nOvog puta, siguran sa 11 metara bio je Petrović.\nNakon 18 odigranih kola Kabel je izbio na prvo mesto Prve lige Srbije, preskočivši Zlatibor zbog bolje gol razlike.\nDvomeč s Totenhemom pokazao je da Zvezda nema igrački kadar sposoban da se suprotstavi najjačim timovima u Ligi šampiona, ali je takva ekipa sasvim dovoljna da se u Superligi pobeđuje bez problema. Zvezda danas (14.30) gostuje Javoru, a kvota da će slaviti bez primljenog gola (Sigurna pobeda) je 1,98. Pogledajte sve kvote kladionice MOZZART za Javor - Zvezda.\nPartizan se vratio s Old Traforda sa tri gola u mreži, a danas (16.30) u Humsku stiže Inđija. Radi se o ekipi sa dna tabele Superlige koja ne bi smela da predstavlja veći problem crno-belima. Kvota da će domaćin slaviti bez primljenog gola (Sigurna pobeda) je 1,63. Pogledajte sve kvote kladionice MOZZART za Partizan - Inđija.\nVideo: Novi komičan penal u Superligi: Golman u neverici šta je uradio\nPrva liga Srbije kao Premijer liga - navijači će biti oduševljeni!\nNovi superligaški cirkus: Igrači Inđije se povukli sa terena posle penala za Javor!\nPotvrđene drakonske kazne za Smederevo i Kabel zbog ''ugrožavanja integriteta takmičenja''\nOduzeto im 10 bodova: Dva srpska kluba žestoko kažnjena zbog sumnje da su namestili meč!\n10. novembar 2019 | 13:35\nPregledati snimke i ako se dokaze da postoji I jedna greska, sudiji uzeti licencu trajno. Nedopustivo je da neko svira tih 5 penala, ponavlja udarce, jedino ako je maloumna osoba. Ajde, prvi penal, drugi, ali treci, cetvrti, peti. Gde je rezon ovde. Ne kazem, ako su penali, svaka cast, kazna klubovima za nesportsko ponasanje, ako postoji ijedna greska, oduzeti licencu.\n10. novembar 2019 | 13:28\nSta? Sad se prica i to je to kod nas, kad budu igrali u super ili jin jong ligu kao da nista nije bilo.KLASIKA.\n10. novembar 2019 | 13:02\nJa neznam sta ovaj sudija gubi vreme u drugoj ligi


Mektić: Sjedište islamističkog bloga "Vijesti Umeta" u SAD\nPočetna / Mektić: Sjedište islamističkog bloga “Vijesti Umeta” u SAD\nMektić: Sjedište islamističkog bloga “Vijesti Umeta” u SAD\n16. Novembra 2015. 23:42\nMinistar beybjednosti BiH Dragan Mektić izjavio je večeras da je sjedište islamističkog bloga “Vijesti umeta”, sa kojeg je upućena prijetnja građanima BiH, na teritoriji SAD, u Džordžiji.\nDragan Mektić (Foto: J. Đurđević)\n– Ustanovili smo danas da je riječ o portalu smještenom u Džordžiji na prostoru SAD. Sada slijedi saradnja sa institucijama SAD kako bi se identifikovalo gdje se nalazi taj portal. Prije nekoliko dana za sličan portal smo ustanovili da je sjedište na prostoru Švajcarske – rekao je Mektić.\nOn je nakon sastanka u Parizu sa predstavnicima Ministarstva unutrašnjih poslova Francuske rekao da je prijetnja građanima BiH koju je juče objavio islamistički blog “Vijesti umeta” direktna prijetnja bezbjednosnim agencijama BiH.\nMektić je istakao da za sada ne postoje saznanja da je neko iz BiH doveden u vezu sa terorističkim napadom u Parizu i da nema ništa što bi se direktno ticalo BiH.\nMektić je naveo da je na današnjem sastanku u Parizu, gdje su predstavnici Ministarstva unutrašnjih poslova Francuske prezentovali način na koji se bore protiv terorizma, posebno kada je riječ o vanrednoj situaciji, kao što je trenutno stanje, razgovarano i o zakonskom okviru za borbu protiv terorizma.\nMinistar bezbjednosti BiH u Parizu će boraviti dva dana, a trebalo bi da se sastane i sa ministrom unutrašnjih poslova Francuske i glavnim tužiocem Pariza, piše portal Nezavisnih novina.\nOznakedragan mektić Džordžija pariz SAD Vijesti Umet


Rast cene soje na Produktnoj berzi, 3-7. 06 2019. | Agro Info Net\nPočetna » CENE NA BERZI » Rast cene soje na Produktnoj berzi, 3-7. 06 2019.\nRast cene soje na Produktnoj berzi, 3-7. 06 2019.\nNajzad se nešto promenilo na berzi rast cene soje je dobra vest za ratare. Stanje useva soje je dobro – da li će dobra žetva doneti dobru zaradu? Mnogo zavisi i od cene soje na berzama u SAD-u jer viškovi zaliha moraju naći put do kupaca – kada je nečega više cena će biti niža!\nOvu nedelju na novosadskoj Produktnoj berzi obeležio je rast cene soje i pad cene pšenice. Na stranim tržištima i dalje vlada neizvesnost oko setve kukuruza i soje u SAD, nepoznato je kolike će biti zasejane površine pod ovim kulturama što i dalje pomera cene na više na globalnom tržištu. Ukupan promet na „Produktnoj berzi“ za ovu nedelju je iznosio 875 tona robe, čija je finansijska vrednost iznosila 23.566.750,00 dinara. U odnosu na prethodni upoređujući period količinski obim prometa je manji za 44,44 %, dok je finansijska vrednost prometovane robe niža za 24,66%.\nSmanjena potražnja za pšenicom rezultirala je padom cena. Pšenicom se trgovalo od 23,30 din/kg bez PDV-a do 24,00 din/kg bez PDV-a sa klauzulom „fco-kupac“. Ponderisana cena je iznosila 23,30 din/kg bez PDV-a (25,63 din/kg sa PDV-om). U odnosu na prethodni posmatrani period cena hlebnog zrna je niža za 1,38%.\nKukuruz je realizovan po cenama 15,75 din/kg bez PDV-a sa vlagom do 14,5%, dok je kukuruz sa kluzulom „fco-luka“ plaćan 16,10 din/kg bez PDV-a.\nRast cene soje na berzi\nPovećana potražnja za sojom i ponuda na višim cenama pomerali su se u pozitivnom smeru tokom čitave nedelje. Berzanski ugovori su se zaključivali po cenama od 35,80 do 36,00 din/kg bez PDV-a. Krajem nedelje potražnja na višim cenama od realizovanih nisu pronalazile svoje prodavce, što ukazuje na dalji rast cena ove uljarice. Ponderisana cena je iznosila 35,98 din/kg bez PDV-a (39,58 din/kg sa PDV-om). U odnosu na prethodni posmatrani period cena je viša za 2,52%\nBerzanski indeks PRODEX je na dan 06.06.2019. godine bio na nivou od 212,18 indeksnih poena, što predstavlja rast 0,31 indeksnih poena u odnosu na prethodni posmatrani period.\nIzvoz soje staje, nafta nastavlja rast cene\nDobar prinos pšenice u regiji Crnog mora ovoga leta?\nKiša u EU nedostaje, U Ukrajini obećava bogat rod pšenice i kukuruza.


Obama predložio reformu finansijskog sektora\nPredsednik Obama je danas izneo svoj plan reforme finansijskog sektora i pri tom izrazio uverenje da su propusti u sistemu regulativa doveli do finansijske krize. Obama je naglasio da je preterana sklonost finansijskih korporacija ka rizičnim potezima doprinela sadašnjim ekonomskim teškoćama, dok kritičari upozoravaju na mogućnost preteranog proširenja vladinih ovlašćenja.\nPredsednik Obama je predložio temeljite izmene u funkcionisanju finansisjskog sektora. U nastojanju da spreči buduće ekonomske krize, predsednik je zatražio proširenje ovlašćenja federalnih rezervi i formiranje nove federalne nadzorne agencije.\n„Ukoliko budemo imali snažne finansijske institucije koje će doprineti da ljudi ponovo steknu poverenje u tržišta to će ubrzati ekonomski oporavak,“ naglasio je predsednik Obama.\nObamina administracija smatra da se radi o najvećem preuredjenju finansijskog sektora od velike depresije, ukjljučujući - novo telo za nadzor nad uticajnim kompanijama, koje se smatraju suviše velikim da bi mogle da propadnu, zatim, nova ovlašćenja federalne vlade - kako bi mogla da preuzme neuspešne firme pre njihovog kolapsa, kao i osnivanje nove agencije za finansijsku zaštitu, koja bi trebalo da štiti korisnike kreditnih kartica i dužnike.\n„U našem sistem regulativa bilo je propusta - i moramo da ga poboljšamo,“ kaže... Kristina Romer, šef Odbora ekonomskih savetnika predsednika Obame.\nPotrošačke organizacije pozdravile su predloge administracije, ali neki zakonodavci strahuju da će nova ovlašćenja dati preveliki uticaj federalnoj vladi.\n„Prema predsednikovom predlogu, administracija bi trebalo da odluči koja vrsta finansijskih usluga će biti dostupna i mislim da to predstavlja preterano mešanje vlade u finansijski sektor i da će to biti suviše veliki pritisak za taj sektor koji ionako ima ozbiljne probleme,“ kaže Džon Bejner, lider republikanske manjine u Predstavničkom domu.\nPredsednik Obama očekuje da će nove regulative biti usvojene do kraja godine.


Objavljen izveštaj Brand Finance Global 500 za 2018. - PORTAL\nIzabrani najbolji influenseri u Srbiji u čak 16 kategorija!\nAgencija Homepage u novom prostoru u Beogradu\nNovinski tiraži i dalje padaju u Hrvatskoj, prodaja i oglašavanje pali 10%\nPublicis Media osvojila globalni medijski account za GSK!\nInfobip i Komunikacijski laboratorij uspostavili saradnju!\nNa holističkom pristupu biznisu nastaju najbolje komunikacijske strategije\nBudućnost PR-a biće svetla ukoliko budemo spremni na fleksibilnost i promene!\nPrva veštačka inteligencija koja čita srpski jezik\nTikkurila – inovativnost kao imperativ!\nTržišni iskorak Millenium promocije!\nPoznati finalisti Effie Slovenija 2018!\nPAŽNJA! Ekstremni YT sadržaj!\nStara škola advertajzinga više ne radi!\nObjavljeni finalisti WARC Media Awards 2018\nLidlova novogodišnja kampanja nas podseća šta je stvarno važno\nPrva Akademija za upravljanje inovacijama od 5. do 9. novembra!\nPrva kafa u Hrvatskoj poslana dronom\nInterbrand: Lista TOP 100 kompanija za 2018.\nLidl se izvinio zbog kampanje u Srbiji!\nObjavljen izveštaj Brand Finance Global 500 za 2018.\nSVET – Brand Finance objavio je novi izveštaj za 2018. godinu o najvrednijim kompanijama Brand Finance Global 500. Amazon je iza sebe ostavio glavne konkurente Apple i Google, te je tako ovaj div e-trgovine zapečatio svoju poziciju najvrednijeg brenda na planeti, s godišnjim rastom od 42%, i vrednošću od 150,8 milijardi dolara.\nAmazon je sada najveća internet kompanija na svetu u smislu prihoda, i to nakon što se uspešno proširio u polja cloud infrastrukture i elektronike. Apetit ove kompanije za širenjem ni u kom slučaju nije zastao, i očekuje se da će i dalje snažno rasti, pogotovo nakon prošlogodišnjeg preuzimanja Whole Foods lanca za neverovatnih 13,7 milijardi dolara.\nApple se zadržao na poziciji broj dva s vrednošću brenda procenjenom na 146,3 milijarde dolara, ali se smatra da verovatno dugoročno neće predstavljati pretnju po Amazon, pre svega zbog preterane zavisnosti do prodaje samo jedne linije proizvoda – iPhone-a.\nU međuvremenu, Google je pretrpeo pad sa prvog na treće mesto, uz razočaravajući rast brenda od tek 10%, na 120,9 milijardi dolara. I ovde je usporavanje ponajviše uslovljeno prevelikim oslanjanjem na određene sektore, kao što je online oglašavanje.\nPet top pozicija na listi čine i Samsung (92,3 milijardi dolara) i Facebook (89,7 milijardi dolara), i ovo je prvi put da svih pet top pozicija na svetskoj lestvici drže tehnološke kompanije.\nViše informacija pročitajte u izveštaju OVDE.\nTekst objavio: UrednikDatum: 04.02.2018, 15:04 04.02.2018\npre 3 dana 11.12.2018\npre 4 dana 10.12.2018\nTako je. Nešto jako bitno za svaki biznis...\nStevan 05. 11. 2018 00:33\nSjetan Božić! https://t.co/1WyfbKFgk2 @senor_agency\n#Neželjena višestruko nagrađena na Eurobest 2018! https://t.co/Srco1RfwIM @McCannBelgrade\nUticaj veb dizajna na prodaju! https://t.co/M4ZMJSBe6E @homepagers


Invalidska penzija manja i od minimalca – Glas za jednakost | Osobe sa invaliditetom | OSI | Vesti | Novosti\nKada se naš sugrađanin Branko Jokić, koga je sudbina vezala za invalidska kolica, odlučio da nakon 18 godina počne da koristi gradski prevoz, u istom danu je doživeo dva iznenađenja – prijatno i neprijatno. S obzirom na to da koristi specijalizovani elektroskuter za prevoz osoba sa invaliditetom i da mu je potrebna pomoć prilikom ulaska u autobus, prvo iznenađenje ga je sačekalo na početnoj stanici linije 504, kada je žena koja vozi autobus ručno spustila mehaničku platformu, koja se doduše odvalila iz ležišta ali je poslužila da on uđe u prevoz. Kada je stigao do željene destinacije, žena za volanom mu je ponovo pomogla da izađe iz autobusa, prislonivši odvaljeni deo platforme kao kosu ravan kako bi on mogao da izađe skuterom iz autobusa.\nI taman kada je pomislio da će dobrota spasiti svet, vozač na liniji 37 je nekoliko sati kasnije odbio da mu pomogne i spusti platformu, sa argumentacijom da „ne sme da izlazi iz autobusa”. Branko je morao da propusti dva autobusa kako bi sačekao onaj sa ispravnom platformom i konačno stigao do svoje kuće. Osim što je predsednik Udruženja osoba sa invaliditetom „Feniks”, Branko Jokić je jedan od 350.000 ljudi u našoj zemlji koji imaju problem sa hodom. Iako se on, iz vizure statistike, može pohvaliti da spada u 1.800 „privilegovanih” sa invaliditetom koji koriste elektromotorna vozila, ovaj podatak ništa ne znači pred činjenicom da svojim skuterom ne može da se kreće ni po snegu, ni po pesku, a ni po blatu. Kada sneg zaveje beogradsko naselje Resnik, u kome živi sa porodicom, on je odsečen od sveta sve do proleća. Kupovina modernih invalidskih kolica ili automobila za njega je misaona imenica, jer od njegove invalidske penzije koja iznosi svega 30.000 dinara, porodica jedva preživljava.\nIako podaci Republičkog zavoda za statistiku svedoče da 571.780 osoba u našoj zemlji ima neku vrstu hendikepa, stiče se utisak da država ima maćehinski odnos prema ljudima koji su zavisni od tuđe nege i pomoći. Jer kako drugačije objasniti činjenicu da od 350.000 ljudi koji imaju problem sa hodom, čak 225.535 njih ne koristi nikakvu pomoć, odnosno nema nikakva pomagala? Naime, svega 1.794 osoba koristi elektromotorna kolica, mehanička kolica upotrebljava 16.596 osoba, štake koristi 78.714 osoba, uz pomoć hodalice kreće se 15.264 njih, a proteze i druga ortopedska pomagala ima 11.896 osoba. Čak petina osoba sa hendikepom koje imaju probleme u hodu ili penjanju uz stepenice, imaju i poteškoće u pogledu svakodnevne brige o sebi – ishrani, oblačenju i održavanju higijene.\n– Punih 17 godina, koliko se nalazim u invalidskim kolicima, nijedan službenik Centra za socijalni rad nije došao da vidi kako živim. Za vreme vanrednog stanja, izazvanog pandemijom virusa korona, nisam dobio nijedan paket humanitarne pomoći, a moj zahtev za personalnim asistentom je odbijen, jer lokalna samouprava nema novca za ovu vrstu usluge. S obzirom na to da mi je zbog prirode hendikepa potrebna rehabilitacija dva puta godišnje, moj neurolog je savetovao odlazak u Ribarsku banju. Mene su, međutim, pozvali iz Selters banje i rekli da mi nude smeštaj u trokrevetnoj sobi, u stacionarnom bolničkom delu zgrade, koji nisam mogao da prihvatim, jer je epidemija korone počela da uzima danak – ilustruje naš sagovornik tegobe svakodnevnog življenja i priseća se da su u bivšoj Jugoslaviji osobe sa hendikepom imale pravo na banjsko lečenje svake, a ne jednom u tri godine, i ostvarivale pravo na vozilo za invalide.\nNaš sagovornik dodaje da se osobe sa invaliditetom susreću sa fizičkim preprekama na svakom koraku – veliki broj zgrada ima arhitektonske barijere i nepristupačne su osobama u kolicima, bahato parkiranje na mestima rezervisanim za invalide je više pravilo nego izuzetak, a činjenica da ne postoji nijedan turistički autobus za osobe sa invaliditetom znači da oni koje je sudbina osudila na život u kolicima mogu samo da maštaju o moru ili obilasku evropskih metropola.\n– Podaci govore da je penzija glavni izvor prihoda za oko 60 odsto osoba sa hendikepom, a njen iznos zavisi od toga gde ste i koliko dugo radili. Ako ste stoprocentni invalid ostvarujete pravo na tuđu negu i pomoć, koja iznosi svega 15.000 dinara. Moja penzija je manja od minimalca, a ako bih za fizioterapeuta svakoga dana izdvajao 25 evra, moja porodica bi bukvalno gladovala. A gde su troškovi za lekove, vitamine i zdravu ishranu? Sa tim primanjima ne mogu da podignem ni kredit za peglu, a kamoli za renoviranje stana ili kupovinu automobila – tužno konstatuje ovaj profesor srpskog jezika, koga je bolest odvojila od đaka i smestila u invalidska kolica.\nObjavljeno: 5. 10. 2020.\nTags: arhitektonske barijere, Beograd, gradski prevoz, invalidske penzije, pomagala za osobe sa invaliditetom\nPrevious Šetnja kao znak podrške u borbi protiv raka dojke\nNext Pobedio je stoni tenis


Uhapšeni u akciji "City" predati u nadležnost Tužilaštva KS – Fokus.ba\nUhapšeni u akciji “City” predati u nadležnost Tužilaštva KS\nPrvoosumnjičeni Jusufi Ramel tereti se da je od polovine 2017. godine organizirao grupu koja je poticala veći broj djevojaka na pružanje seksualnih usluga\nNakon kriminalističke obrade u Ministrstvu unutrašnjih poslova Kantona Sarajevo pet osumnjičenih koji su uhapšeni u akciji kodnog naziva “City” predati su u nadležnost Tužilaštva Kantona Sarajevo.\nPotvrdila je to Feni glasnogovornica Kantonalnog tužilaštva Sarajevo Azra Bavčić podsjećajući da se ovih pet osoba sumnjiče za krivična djela navođenja na prostituciju, nedozvoljena proizvodnja i stavljanje u promet opojnih droga i nedozvoljena trgovina oružjem.\nJedan od uhapšenih u ovoj akciji je i policijski službenik koji se sumnjiči za zloupotrebu položaja ili ovlaštenja na način da je dojavljivao informacije o aktivnosti MUP-a KS. Te informacije koristile su članovima uhapšene kriminalne grupe u počinjenju krivičnih djela.\n– Osumnjičeni su zadržani 24 sata u nadležnosti Tužilaštva KS i nakon što ih u tom zakonskom roku ispita postupajuća tužiteljica odlučit će o eventualnom prijedlogu za određivanja pritvora – pojasnila je Bavčić daljnju proceduru prema uhapšenim osobama.\nPrvoosumnjičeni Jusufi Ramel tereti se da je od polovine 2017. godine organizirao grupu koja je poticala veći broj djevojaka na pružanje seksualnih usluga, a istovremeno tereti se i za trgovinu narkoticima.\nRanije je objavljeno da su uhapšeni u ovoj grupi osim Ramela još Alen Krtičić, Emir Šušić, Nejra Jusufović te službenik Ministarstva unutrašnjih poslova (MUP) Kantona Sarajevo Fahrudin Hajdarbašić.\nHapšenja su uslijedila nakon višemjesečne istrage, a izvršeni su pretresi na 11 lokacija na području općina Stari Grad, Novo Sarajevo i Novi Grad, a u toj akciji oduzeti su novac, droga, veća količina vatrenog oružja i mobilni telefoni.\n#tužilaštvo KS#akcija city


(VIDEO) OVIM ZEMLJAMA NI TREĆI SVETSKI RAT NE MOŽE NIŠTA: Lista najbezbednijih država u slučaju nuklearnog sukoba! Jedna je u komšiluku! | Planeta | Kurir\nEPSTAJNU I KLINTONU SU SA KOSOVA DOVODILI DEVOJČICE NA PEDOFILSKE ORGIJE: 12\t636\nOVAJ SNIMAK ŠOKIRAO JE SVET! NOVIM RUSKIM LOVCIMA ZEMLJA JE MALA: Pogledajte 2\t63\nNOVI JEZIVI DETALJI IZ ŽIVOTA MILIJARDERA PEDOFILA: 3 devojčice (12) iz 1\t36\nNESREĆA NA POPULARNOM GRČKOM OSTRVU: Italijan (21) se udavio kad mu se 9\nMLADOŽENJA NA ČIJOJ SVADBI JE POGINULO VIŠE OD 60 LJUDI NEUTEŠAN: Moja 5\nBOG HAOSA JURI KA NAMA BRZINOM OD 40.000 KILOMETARA NA SAT: Ako nas samo 6\nFoto: Profimedia, www.wikia.com\n(VIDEO) OVIM ZEMLJAMA NI TREĆI SVETSKI RAT NE MOŽE NIŠTA: Lista najbezbednijih država u slučaju nuklearnog sukoba! Jedna je u komšiluku!\n03.11.2017. 15:35h 03.11.2017. 15:47h\nSve intenzivnije tenzije između Sjedinjenih Američkih Država i Severne Koreje teraju na razmišljanje šta nam je činiti u slučaju eskalacije većeg sukoba globalnih razmera...\nU slučaju izbijanja Trećeg svetskog rata možda bi ove zemlje mogle biti sigurno utočište za one koji bi njime bili direktno pogođeni, bar ako je suditi po onome što pokazuje Globalni indeks mira (Global Peace Index), rang lista stepena bezbednosti, kojo su obuhvaćene 163 države sveta.\nNalazi se na osmom mestu liste najbezbednijih zemlja sveta. Na istom mestu je bila i prošle godine sa ocenom 1,1 od mogućih 5 (niža ocena označava viši stepen bezbednosti).\nIako bi Danska, kao zemlja većinom okružena morem i članica NATO, mogla da trpi posledice konflikta, ona pod svojim suvernitetom ima i deleki i veliki region - Grenland.\nA budući da ima ocenu 1, to ga čini jednom od najbezbednijih lokacija u slučaju globalnog konflikta.\nNa 10. mestu, Japan je uspeo da se ušunja u Top 10 najbezbednijih zemalja za 2017. godinu.\nZbog stepena militarizacije, unutrašne sigurnosti i odsustva učešća u međunarodnim konfliktima, ova zemlja je dobila ocenu 1,4. Mada će, verovatno, blizina Severne Koreje i njenih raketnih proba uticati na pad sa ove pozicije.\nZa razliku od zemalja EU, koje su već iskuslile terorizam, u Češkoj Republici nije bilo terorističkih napada.\nZbog toga je ova zemlja plasirana na viskom šestom mestu liste.\nOva alpska država nalazi se na četvrtom mestu liste, sa ocenom 1,5.\nSusedna Slovenija dugo vremena nije bila uključena u dugotrajnije konflikte većih razmera.\nBroj termalnih, solarnih i hidro izvora električne energije je porastu, što znači da ta zemlja, u slučaju konflikta, ne bi morala da se oslanja na uvoz struje.\nKao i Slovenija, Novi Zeland je samodovoljan kada je energija u pitanju, budući da više od 50 odsto ukupne enrgije dolazi iz hidro izvora.\nDrugi bitan faktor je plodna zemlja, veoma pogodna za uzgajanje različith vrsta useva.\nPrednost Novog Zelanda je u njegva udaljena i "zavučena" lokacija.\nTreća država na listi je Portugal. Ta zemlja je tokom Drugog svetskog rata bila neutralna, a ni kasnije nije učestvovala u sukobilma.\nPoznata je po svojoj neutralnosti, kao i planinama koje je okružuju i predstavljaju prirodne bedeme protiv osvajača.\nNa listi Globalnog indeksa mira za 2017. Švajcarska zauzima deveto mesto.\nOVO JE SIGURAN ZNAK DA JE BLIZU NUKLEARNI RAT! Ako se i ove zemlje domognu atomskog oružja, čeka nas užas!\nZBOG NJEGA MOŽE DA POČNE NUKLEARNI RAT: Evo zašto Kim hoće da napadne baš ostrvo Guam\nBezbednostTreći svetski ratNuklearni ratmisterijalista\nEPSTAJNU I KLINTONU SU SA KOSOVA DOVODILI DEVOJČICE NA PEDOFILSKE ORGIJE: Za 20 dolara dobio dete na pola sata! Jezivi detalji trgovine decom za svetske moćnike! 12\t636\nOVAJ SNIMAK ŠOKIRAO JE SVET! NOVIM RUSKIM LOVCIMA ZEMLJA JE MALA: Pogledajte kako migovi vežbaju rat u STRATOSFERI! (VIDEO) 2\t63\nNOVI JEZIVI DETALJI IZ ŽIVOTA MILIJARDERA PEDOFILA: 3 devojčice (12) iz Francuske dobio od prijatelja za rođendan! Svojoj robinji pričao šta ih je terao da mu rade! (VIDEO) 1\t36


Data Science karavan - Ozonpress :: internet portal\nData Science karavan\nTag: data, Karavan, science\nMeetup “Data Science karavan” u Startap centru NTP Čačak, danas, 09. decembra sa početkom u 18h.\nMeetup organizuje Naučno tehnološki park Čačak u saradnji sa organizacijom Data Science.\n“Data Science karavan” podrazumeva niz neformalnih i sadržajem bogatih meetup-a u šest gradova Srbije. Ova serija događaja ima za cilj decentralizaciju znanja i umrežavanje različitih IT profesionalaca, data science stručnjaka, brendova i kompanija, kao i svih entuzijasta koji bi voleli da nauče više o data science oblasti.\nNTP Startap centar – arhivski snimak\nProgram “karavana” se sastoji iz tri celine:\n# Predstavljanje udruženja Data Science Srbija, njenih članova, kao i planova za budućnost.\n# Uvodno predavanje u kojem će predstavnici zajednice svim zainteresovanim gostima predstaviti svoje polje delovanja, tj. predočiti na prijemčiv način čime se sve bavi jedan data scientist.\n# Prezentovanje primera dobre prakse koji će svim posetiocima događaja stvoriti realniju sliku o tome koliko je data science važan faktor i kako konkretno utiče na poslovanje neke firme.\nPredavači: Nenad Stefanović, profesor na Prirodno-matematičkom fakultetu i\nStefan Jovanović, Data scientist u kompaniji Nordeus\nRok za dostavljanje prijava za finansiranje inovacija 31. decembar\nKreativni karavan – za razvoj lokalnog preduzetničkog eko-sistema\nKaravan za klimu\nŠkolski karavan obilazi 100 škola u 14 gradova u Srbiji


EBRD podržava energetsku tranziciju u regionima uglja na zapadnom Balkanu i u Ukrajini | Energetski portal Srbije\n11.12. 2020 Goriva | Ugalj\nOrganizacije koje su pokrenule Platformu za podršku energetskoj tranziciji u regionima uglja u Zapadnom Balkanu i Ukrajini dogovorile su se na prvom sastanku Platforme održanom 10. i 11. decembra da će udružiti napore da podrže prelazak sa uglja na nisko-karbonsku i klimatski otpornu budućnost na zapadnom Balkanu i u Ukrajini.\nUčesnici, uključujući Evropsku banku za obnovu i razvoj (EBRD), Svetsku banku, Evropski koledž (kampus Natolin), Sekretarijat Energetske zajednice, Evropsku komisiju i vladu Poljske započeli su diskusije o tome kako podržati regije u smanjenju upotrebe i proizvodnje uglja, a istovremeno vodeći računa o lokalnim zajednicama koje i dalje ostaju ekonomski zavisne od industrije uglja.\nSa svojim velikim iskustvom na terenu na zapadnom Balkanu i u Ukrajini, i strateškom opredeljenošću ka zelenoj i inkluzivnoj energetskoj tranziciji, EBRD je potvrdio posvećenost obezbeđivanju finansiranja za investicije koje će podržati prelazak sa uglja. Takva ulaganja mogu podrazumevati projekte koji promovišu čistu energiju, ciljanu podršku radnicima u industriji uglja ili ekonomsku diverzifikaciju.\nŽužana Hargitai, direktorka EBRD-a za zapadni Balkan, rekla je: „EBRD je u poslednje tri godine finansirala skoro 500 MW vetro i solarnih kapaciteta u regionu zapadnog Balkana. U Srbiji smo finansirali dve najveće vetroelektrane na Balkanu, Dolovo i Kovačica, a u Crnoj Gori vetroelektranu Krnovo. Na Kosovu smo podržali vetroelektrane Bajgora i Kitka koje će pomoći regionu koji se toliko dugo oslanjao na lignit da počne da koristi svoj potencijal obnovljivih izvora energija. U severnoj Makedoniji podržavamo izgradnju solarne elektrane na mestu starog rudnika lignita u Oslomeju. Takođe podržavamo vlade u razvoju tendera za obnovljive izvore, uključujući aukciju za solarnu energiju u Albaniji koja je rezultirala najnižim troškovima električne energije u regionu. Zadovoljni smo što vidimo početak procesa tranzicije uglja na zapadnom Balkanu i u Ukrajini i spremni smo da pružimo dijalog o politikama, tehničku pomoć i finansijsku podršku vladama da pređu sa uglja na čiste izvore energije “.\nInicijativa za Platformu za podršku regionima uglja u tranziciji na zapadnom Balkanu i u Ukrajini, koja je pokrenuta u septembru 2019. godine, pomoći će regionima uglja zapadnog Balkana i Ukrajine u razvoju i primeni sveobuhvatnih politika koje omogućavaju inkluzivne strategije za prelazak na nisko-karbonske energetske sisteme. Platforma okuplja međunarodne institucije i partnere kako bi pružili znanje, podelili iskustva stečena u drugim regionima u Evropskoj uniji, i pružili podršku u planiranju i finansiranju.\nOsnivanje Platforme odražava sličan pristup u EU, gde „Platforma pravedne tranzicije“ podržava sprovođenje Mehanizma pravedne tranzicije. Ovim se obećava najmanje 100 milijardi evra investicija tokom perioda 2021-2027 za podršku radnicima i građanima regiona u kojima se nalazi imovina sa visokim emisijama ugljenika.\nStrategija EBRD-a za tranziciju ka zelenoj ekonomiji (GET) 2021-25 ima za cilj da poveća zeleno finansiranje Banke na više od polovine njenog godišnjeg obima poslovanja do 2020. godine, dok istovremeno pomaže zemljama u kojima radi u izgradnji nisko-ugljeničnih ekonomija.\nU skladu sa Pariškim sporazumom i GET pristupom, EBRD-ova Inicijativa pravedne tranzicije, pokrenuta ove godine, ima za cilj da obezbedi da blagodati tranzicije ka zelenoj ekonomiji budu dostupni svima, istovremeno štiteći ugrožene zemlje, regione i ljude. EBRD inicijativa zasniva se na EBRD ekspertizi o ulaganjima u zelenu ekonomiju sa fokusom na ekonomsku inkluziju.


KOVID U POMORAVLJU: Za tri dana deset novih slučajeva zaražavanja | Novosti.RS\nU Paraćinu su evidentirana 4 novozaražena, Jagodini tri, a u Ćupriji, Svilajncu i Rekovcu po jedna osoba.\nDošlo je i do novog smrtnog ishoda, preminula je ranije zaražena osoba iz opštine Ćuprija, tako da je ukupno u Pomoravskom okrugu od početka epidemije broj preminulih 70.\nNa Kovid odeljenju Opšte bolnice Paraćin trenutno je na lečenju šestoro pacijenata, za troje je potvrđeno da su pozitivni na korona virus, dva su negativna i za jednog se čeka rezultat.\nPomoravski okrug korona virus virus korona koorna virus u Srbiji Pomoravlje broj zaraženih virusom korona Paraćin Despotovac


Zvezdaši su ga čekali 28 godina, konačno je stigao! Izgleda zaista nestvarno! (FOTO/VIDEO) - alo.rs\nAUTOR: Alo.rs/ M.D. DATUM I VREME: 18.10.2019. 18:05\nDivan dan za Zvezdaše!\ntrofej prvaka sveta iz Tokija, Foto: ALO!/Marko Metlaš\nProšlo je skoro 28 godina od kad je fudbalski klub Crvena zvezda osvojila titulu prvaka sveta u Tokiju 1991. godine (8. decembar), a danas je konačno pehar interkontinentalnog šampiona u vitrinama Marakane!\nU muzeju Crvene zvezde na Marakani na centralnom mestu mogao je da se vidi pehar prvaka Evrope, a danas je dobio novo "društvo"!\nZvezda je pehar Lige šampiona u svoj muzej stavila tek 2007. godine, jer je 2006. godine tražila od UEFA odobrenje za pravljenje pehara, a izrada je trajala punih 19 meseci.\nFIFA je 27. oktobra 2017. godine zvanično donela odluku da svi pobednici tadašnjeg Interkontinentalnog kupa od 1960. do 2004. godine se računaju kao pobednici, odnosno da budu prihvaćeni kao prvaci sveta!\nZbog toga nijedan klub na svetu nije imao zvanični trofej sveta!\nDa podsetimo, Crvena zvezda je u finalu pobedila Kolo Kolo (Čile) rezultatom 3:0! Tada je crveno-bele sa klupe vodio Vladica Popović, a prvi tim su činili:\nMilojević, Radinović, Najdoski, Stošić, Vasilijević, Jugović, Belodedić, Ratković, Pančev, Mihajlović, Savićević\nGolovima Jugović u 19. i 59, i Pančev u 72. minutu, Zvezda je postala šampion sveta!\nTrofej će biti postavljen na zapadnoj tribini stadiona "Rajko Mitić" na ulazu u muzej Crvene zvezde od 17 časova, pred meč sa Radom koji je na programu od 20 časova!\nTrofej prvaka sveta konačno na Marakani!\nСТИГАО ЈЕ! ВИШЕ МУ ЈЕ БИЛО ВРИЈЕМЕ! ДОБРО ДОШАО!


Marić: Deca nam dala primer kako da se ponašamo | Ostali sportovi | Novosti.rs\nTanjug | 21. avgust 2019. 11:11 | Komentara: 4\nOsnivač i predsednik Sportskih igara mladih (SIM) Zdravko Marić izjavio je danas da su školarci iz regiona u još jednoj sezoni takmičenja i druženja pokazali kako bi i stariji trebalo da se ponašaju.\nFinale SIM održava se tradicionalno u Splitu, uz učešće više od 1.000 mališana iz Hrvatske, Bosne i Hercegovine i Srbije.\n"Ova slika trebalo da bude na ponos i svakom učesniku i svakome ko je deo Igara. I ovom gradu jer objektivno gledajući zaista je lepo videti nove generacije da jedni druge pozdravljaju, da se druže, čestitaju jedni drugima na pobedama, bodre posle poraza. Mislim da je to uspeh, pogotovo kad znamo šta se dešavalo na ovim prostorima u ne tako davnoj prošlosti. Ova deca su dobar vodič i mojoj generaciji i starijoj generaciji da se ugledamo na njih i ponašamo poput njih", rekao je Marić Tanjugu.\nSIM su jedinstven projekat, ne samo u regionu, nego i u Evropi, a Marić otkriva da će uskoro biti proširene na još dve zemlje.\n"Mogu vam reći da je dosta realan ulazak Makedonije i Mađarske, ali da ne bi bilo da sam obećao i da se nije napravilo reći ću vam da su elaborati već na stolu u Vladi i u Mađarskoj i u Makedoniji. Vrlo blizu smo da to ide, ali ono što je najbitnije jeste naći ljude, ljude kakve imamo u Srbiji, BiH i Hrvatskoj. Tako da mislim da su te dve zemlje sledeći korak, ako ne dogodine, za dve sigurno", istakao je Marić.\nIgre se završavaju večeras spektakularnom ceremonijom na splitskoj Rivi.\n"Na kraju još jedne sezone ima i malo umora, ali pre svega zadovoljstva i ponosa. Ponavljam, divno je biti uz ovu decu i već se radujemo sledećoj sezoni, novim takmičenjima i novim druženjima", poručio je Marić.


November, 2017 | Desk Kreativna Evropa Srbija November 2017 – Desk Kreativna Evropa Srbija\nU EU info centru u Beogradu, 7. decembra u 12.00 časova biće oganizovan speed date sa predstavnicima fondova Evropske unije koji pružaju podršku saradnji mladih u regionu.\nBrzo upoznavanje predstavnika organizacija civilnog društva sa EU fondovima za projekte koji u fokusu imaju mlade i koji podstiču saradnju mladih u region deo je kampanje „Evropa za tebe“, a zajednički ga organizuju EU info centar, Delegacija Evropske unije u Srbiji, Kancelarija za saradnju sa civilnim društvom i Fondacija Ana i Vlade Divac.\nKroz koncept speed dating-a, odnosno brzog upoznavanja, predstavnici organizacija će imati priliku da postave pitanja i čuju o mogućnostima za finansiranje njihovih projekata i aktivnosti. Osim direktnog upoznavanja, cilj ovog koncepta jeste motivisanje mladih ljudi da ostanu aktivni i steknu šansu za dobijanje podrške i dalje sprovođenje svojih ideja.\nNa sastanku će biti prisutni predstavnici sledećih programa EU:\n1. Program Evropa za građane i građanke\n2. Mreža omladinskih fondova Zapadnog Balkana i Turske\n3. Evropski instrument za demokratiju i ljudska prava (EIDHR)\n4. Regionalna kancelarija za saradnju mladih (RYCO)\n7. Erazmus za mlade preduzetnike\n8. Kreativna Evropa\nOsim njih, biće prisutni i predstavnici Krovne organizacije mladih Srbije, kao i EU info centra.\nPrijave za događaj su obavezne i vrše se popunjavanjem kratkog online formulara koji možete pronaći OVDE i to najkasnije do 6. decembra u 12.00h. Moguća je prijava jedne osobe po organizaciji. Predviđena je refundacija putnih troškova u visini povratne autobuske karte za 15 prijavljenih predstavnika/ca organizacija izvan Beograda. Zbog ograničenog mesta, postoji mogućnost da ne budu prihvaćene sve prijave, a u prednosti će biti organizacije koje se brže prijave. Nakon isteka roka za popunjavanje online upitnika, učesnicima čija je prijava prihvaćena će biti obavešteni putem e-maila.\nKonferencija Kreativna Evropa u Skoplju\nDanas je u EU Info Centru u Skoplju održana konferencija na temu: “Kreativna Evropa – ohrabrenje za kulturnu saradnju”. Na otvaranju skupa Robert Alagjozovski, ministar kulture Republike Makedonije, govorio je o putu zapadnog Balkana ka Evropskoj Uniji i uloge koju kultura ima na tom putu. Takođe,u prvom delu konferencije govorio je šef Delegacije Evropske Unije u Skoplju, Ambasador Samuel Žbogar o važnosti kulture za Evropsku uniju, kao i šef Sektora za kulturu Izvršne agencije za obrazovanje, audiovizuelnu kulturu i kulturu Evropske komisije, Karel Bartak koji je govorio o instrumentima podrške transnacionalne saradnje kroz program Kreativna Evropa.\nKonferenciju je organizovalo Ministarstvo kulture Republike Makedonije u saradnji sa Izvršnom agencijom za obrazovanje, audiovizuelni sektor i kulturu Evropske komisije i Agencijom za film Republike Makedonije. Konferencija je uključivala praktični deo koji se odnosi na dosadašnje rezultate implementacije programa na evropskom nivou, kao i predstavljanje trenutnih poziva programa Kreativna Evropa.\nU drugom delu konferencije u okviru kojeg su predstavljena iskustva iz regiona, Vesela Kondakova, rukovoditeljka Deska Kreativna Evropa Bugarska predstavila je bugarsko predsedavanje Evropskom unijom i planove za jačanje regionalne saradnje.\nDimitrije Tadić, rukovodilac Deska Kreativna Evropa Srbija govorio je o evropskoj saradnji i kulturnoj diplomatiji kroz predstavljanje publikacije Kulturna diplomatija: umetnost, festivali i geopolitika, zajedničkog izdanja Deska Kreativna Evropa Srbija i Fakulteta dramskih umetnosti u Beogradu.\nStručni skup Deska BiH u Sarajevu\nDesk Kreativna Evropa BiH u saradnji s Ministarstvom civilnih poslova BiH organizovao je seminar na temu “EU fondovi za kulturu, unapređenje regionalne saradnje u sektoru kulture i podrška od strane lokalnih izvora”.\nPredstavnici deskova Albanije, Crne Gore, Grčke, Hrvatske, Slovenije i Srbije govorili su iskustvu učešća u programu Kreativna Evropa, kao i mehanizmima podrške učešća koji postoje na nacionalnom nivou.\nSituacija i instrumenti kofinansiranja se razlikuju se u zemljama regiona – u Albaniji u sufinansiranju učestvuju vlada, opštine i regionalne institucije, u Grčkoj je u periodu od 2007. godine do 2017. godine vlada sufinansirala 690 projekata koji su dobili sredstva Evropske unije.\nU Crnoj Gori još uvijek ne postoji nacionalni mehanizam sufinansiranja projekata koji su dobili EU podršku, dok je situacija vidno drugačija u Sloveniji, gde je ministarstvo kulture osnovalo fond za podršku slovenačkih kulturnih institucija, a samo u 2016. godini odobren je iznos od 85.000 EUR za sufinansiranje. Naročito je zanimljivo finansiranje ovih projekata od strane slovenačkih opština I to u iznosu do 30% traženih sredstava.\nU Hrvatskoj postoji fond za sufinansiranje i organizacije koje dobiju podršku EU oslobođene su plaćanja PDV-a. Dimitrije Tadić iz Deska Kreativna Evropa Srbija prezentovao je mogućnosti koje se nude u Srbiji gdje svi uspešni aplikanti u okviru programa Kreativna Evropa mogu ostvariti sufinansiranje za svoje projekte kroz specijalizirane konkurse Ministarstva, što im bitno olakšava i učešće na samim pozivima.\nIskustva iz regiona pokazuju da je neophodno formirati mehanizme za sufinansiranje projekata u okviru EU programa Kreativna Evropa, na različitim administrativnih nivoima u BiH, istakao je Edin Veladžić iz Ministarstva civilnih poslova BiH. Potrebno je i utvrditi jasnu i jednostavnu proceduru koja bi omogućila oslobađanje od PDV-a onih aktivnosti u projektima u oblasti kulture koji se finansiraju iz EU fondova. Upoznavanjem prisutnih predstavnika entitetskih i kantonalnih ministarstava kulture s višestrukim vrednostima i koristima učešća u programu Kreativna Evropa, učinjen je i prvi korak ka tome da nagrađeni projekti budu prepoznati i podržani prilikom raspodele sredstava za kulturu, te je istaknuto kako bi uspostavljanje posebnih budžetskih linija za ove projekte uveliko olakšalo njihovu realizaciju.\nZajednički zaključak je i kako je potrebno osmisliti strategiju za bolju promociju uspešnih aplikanata i projekata u javnosti, u cilju povezivanja s poslovnim sektorom, kao i dalje podrške organizacija u sufinansiranju ovih projekata. Rukovoditeljka Deska Kreativna Evropa BiH Aida Kalender istakla kako očekuje da će rezultat skupa biti i znatno veći broj partnerstava na pripremi projekata za pozive u okviru fondova EU, te veći broj zajedničkih uspešnih projekata.\nDigitalni alati u kulturi: fondovi, projekti, publika\n27-28. novembar, Jugoslovenska Kinoteka, Uzun Mirkova 1\nDogađaj je otvoren za sve zainteresovane, a program događaja možete preuzeti ovde.


Poziv Prištini za „mini Šengen“ - Sputnjik Srbija\n03:09 24 Jun 2021\nPoziv Prištini za „mini Šengen“\n17:32 23.10.2020 Preuzmite kraći link\nPremijer Severne Makedonije Zoran Zaev najavio da će se sledećeg petka, 30. oktobra, sastati sa srpskim predsednikom Aleksandrom Vučićem i albanskim premijerom Edijem Ramom, te da će tom prilikom uputiti poziv Prištini da se pridruži inicijativi o „mini Šengenu“.\nKako je naveo Zaev tokom zajedničke konferencije za medije sa prištinskim premijerom Avdulahom Hotijem, unapređenje šire regionalne saradnje će biti povod da se sledećeg petka sastane sa Vučićem i Ramom, prenosi Tanjug.\n„U mojoj zemlji se kaže da ne biramo komšije, ali oni su prvi koji će priskočiti u pomoć. Zbog toga očekujemo da se Priština pridruži regionalnoj inicijativi koju vode Severna Makedonija, Srbija i Albanija, kako bi njen inkluzivni karakter bio prioritet za region, bez obzira na otvorena politička pitanja“, rekao je Zaev.\nDodao je da će u početku to pomoći građanima regiona da promene četiri slobode EU na Zapadnom Balkanu, ali i u EU.\nDa li je Grenel mislio Šenžen ili Šengen?\nAvdulah Hoti, Zoran Zaev


KURTIJEVA ŽELJA ZA DIJALOGOM OBMANA: Petković - Beograd insistira na ZSO, ne pristajemo na revidiranje sporazuma | Novosti.rs\nOvo je između ostalog danas saopštio Petar Petković direktor Kancelarije za Kosovo i Metohiju povodom izjave kosovskog prmeijera Aljbina Kurtija d aneće dozvoliti formiranje Zajednice Srpskih opština.On je istakao da zvanični Beograd neće pristati ni na kakva jednostrana tumačenja ili pokušaje revidiranja Briselskog sporazuma, što danas iza leđa Miroslavu Lajčaku i Metjuu Palmeru najavljuje Aljbin Kurti.\n- Tome služi i Kurtijeva današnja najava da ZSO ne može biti formirana, čime se direktno krši, ne samo Briselski sporazum iz 2013. godine, nego i svaka mogućnost dogovora - naveo je dalje Petković i dodao da će “zvanični Beograd dosledno insistirati na formiranju Zajednice srpskih opština, onako kako je dogovoreno pre osam godina u Briselu - kao obliku institucionalnog organizovanja srpskog naroda na Kosovu i Metohiji, sa jasno utvrđenom nadležnošću, strukturom i ciljevima, koji su dodatno potvrđeni i usvojeni Sporazumom o opštim principima iz 2015. I tu pregovora nema."\n- Očekujem da se Evropska unija, kao posrednik u dijalogu, jasno opredeli prema ovakvim jednostranim tumačenjima Prištine. Kako je moguće da se postigne bilo kakav novi sporazum sa Prištinom, ako danas svedočimo otvorenom kršenju i negiranju svih do sada postignutih dogovora? Još jednom ističem da Beograd ostaje posvećen dijalogu kao jedinom mehanizmu za pronalaženje kompromisnog rešenja, ali neće biti nemi učesnik u monologu jedne pregovaračke strane, već će dosledno, argumentovano i snažno insistirati na ispunjenu svega do sada dogovorenog, kao preduslovu daljih razgovora u cilju normalizacije odnosa sa Prištinom - zaključio je u današnjem saopštenju za javnost Petar Petković direktor Kancelarije za Kosovo i Metohiju.\nMiroslav Lajčak Kosovo i Metohija dijalog Beograda i Prištine ZSO Srbi na KiM Metju Palmer Petar Petković Aljbin Kurti briselski sporazum Srbija vesti


Saša Janković: Đilas je najbolji kandidat | Autonomija\nSaša Janković: Đilas je najbolji kandidat\n"To neće biti lista ovog Pokreta, već demokratskog bloka koji želi slobodan Beograd i Srbiju"\nLider Pokreta slobodnih građana (PSG) Saša Janković najavio je da će sutra razgovarati s bivšim gradonačelnikom i bivšim predsednikom Demokratske stranke Draganom Đilasom o „svim modalitetima saradnje“.\nJanković je novinarima posle današnjeg uvodnog dela vanredne skupštine PSG-a kazao da očekuje da će Đilas biti kandidat grupe građana – „Demokratskog bloka koji želi slobodan Beograd i slobodnu Srbiju“.\n„Sutra će gospodin (Dragan) Đilas doći u Pokret da sa našim osnivačima, Političkim savetom i Predsedništvom razgovara o svim modalitetima saradnje… očekujemo da će Đilas biti kandidat svih kojima su Beograd i Srbija preči od stranačkih interesa“, kazao je Janković.\n„Verujemo da je Đilas, kao neko ko donosi novi kvalitet u politički život svojom efikasnošću i energičnošću i koji pripada sistemu vrednosti koje Pokret zastupa, najbolji kandidat za ovo što je pred nama“, rekao je Janković.\nLider PSG je pozvao „sve kojima je bitan interes budućnosti Srbije i Beograda da iza sebe ostave stranačke i organizacione interese i potrebe“ i uključe se u „demokratski front“ koji će „pogubnu vlast staviti u prošlost, a Srbiji otvoriti budućnost“.\n„To neće biti lista ovog Pokreta, već demokratskog bloka koji želi slobodan Beograd i Srbiju“, kazao je on.


Kada treba bukirati hotel a da pritom uštedite novac? – Bankar.me\nJune 25, 2019 PLANETA, SVE VIJESTI, TURIZAM Leave a comment\nKada je pravi trenutak za bukiranje hotela? Hopper, aplikacija za planiranje putovanja koja koristi AI (vještačku inteligenciju) za predviđanje cijena avionskih karata, proširila je svoju uslugu na hotele. Poput avio-karata, cijene hotela su takođe dinamične – mogu da variraju u zavisnosti od potražnje putnika.\nKada je gužva, cijene su, normalno, veće. A kada hotel ima slobodne sobe koje treba popuniti, cijene padaju. Aplikacija Hopper vam mnogo može pomoći kada planirate putovanje u sopstvenoj režiji, jer svojom tehnologijom omogućuje predviđanja za više od 270.000 hotela u više od 200 zemalja širom svijeta.\nKompanija je počela da testira algoritme predviđanja hotela još u oktobru 2017. godine, ali samo u Njujorku. U to vrijeme, izvršni direktor Hoppera Frederic Lalonde objasnio je kako se onlajn rezervacije hotela razlikuju od avionskih. Kada kupuju avionske karte, ljudi su obično u potrazi za najboljom cijenom. Ali sa hotelima je to malo drugačije – drugi faktori ulaze u igru.\nZato nove opcije omogućuju putnicima da suze pretragu ne samo na grad, već i na okruženje i zanimljiva mjesta. Hoteli se mogu dodatno filtrirati po kvartu, rejtingu, cijeni i njihovim sadržajima. Hopper kaže da će ljudi koji rezervišu u pravo vrijeme uštedjeti u proseku 62 dolara po noći.\nAli kada ljudi bukiraju hotele, oni obično cijene provjere samo tada na licu mjesta ili čekaju do zadnjeg minuta da ih rezervišu. Da biste dobili najbolju ponudu, kompanija predlaže da postavite aplikaciju tako da prati cijene hotela i šalje notifikacije (obavještenja) kada cijena „padne“.\nVremenom, po podacima vaše selekcije, aplikacija Hopper će znati više o vašim hotelskim preferencijama. Na primjer, ako uvjek rezervišete hotele sa četiri ili pet zvjezdica ili one sa bazenima, aplikacija će iskoristiti ove podatke kako bi ubuduće isfiltrirala bolje preporuke.\nNovo istraživanje koje su sproveli ljudi iz aplikacije Hopper otkriva kada je smještaj najjeftiniji.\nOni su analizirali na milione cijena i zaključili da je dvije nedelje prije puta idealan trenutak za rezervaciju, ako putujete u neki od velikih gradova, poput Njujorka.\nCijene smještaja se ne menjaju previše u periodu od tri do šest mjeseci prije putovanja, ali cene soba počinju da padaju oko 12 nedelja prije putovanja. Po pravilu su najniže tačno dvije nedjelje pre rezervacije.\nIstraživači su otkrili i da najbolju cijenu možete da dobijete u posljednjem trenutku, odnosno dan ili dva prije putovanja. ALI, tada je i veliki rizik da nećete pronaći smještaj koji vam odgovara. Upravo zato je najbolji trenutak za kupovinu dvije nedjelje ranije.\nAko planirate da putujete u manje gradove ili pak popularne sezonske destinacije, poput onih blizu plaža, trebalo bi da rezervišete nešto ranije. Tačnije, cijene su najnižije tri mjeseca prije rezervacije i posle toga će se vjerovatno povećavati, pogotovo posljednjih nekoliko dana.\nPOJMOVIcijene smještaja Hotel\nPrevious U trku za Komercijalnu banku amerikanci bi ušli zajedno sa srpskim investitorima\nSljedeći Šta je pokazao globalni eksperiment “izgubljenog novčanika”?\nTrivago: Ko ima najbolje hotele u Evropi? Crna Gora na 7. mjestu\nČudan način da prepolovite cijenu smještaja


Vijeće ministara danas ponovo o nacionalnom programu i NATO putu BiH - Radio Bet\nUrednik | 22. Januara 2019.\nVijeće ministara Bosne i Hercegovine na današnjoj sjednici trebalo bi razmatrati Prijedlog godišnjeg nacionalnog programa Bosne i Hercegovine 2018-2019. godine. Usvajanje ovog programa posljednji je uslov za aktivaciju Akcionog plana za članstvo u NATO-u.\nDanas će biti održana sjednica vlade Bosne i Hercegovine na kojoj se kao 32. tačka dnevnog reda nalazi “Prijedlog godišnjeg nacionalnog programa Bosne i Hercegovine 2018.-2019. godine”. Kao predlagač ove tačke navodi se Komisija za NATO integracijski proces BiH.\nPolitičari iz Saveza nezavisnih socijaldemokrata (SNSD), a koji nisu dio Vijeća ministara BiH, žestoko se suprotstavljaju usvajanju Nacionalnog programa pri tome se pozivajući na Rezoluciju Narodne skupštine RS-a kojom je entitet RS proglasio vojnu neutralnost po uzoru na Srbiju.\nMinistri iz reda srpskog naroda Mirko Šarović, Igor Crnadak i Dragan Mektić zalažu se za skidanje ove tačke s dnevnog reda pod obrazloženjem da nisu ispunjeni formalno-pravni uslovi da se ova tačka uopće nađe na dnevnom redu budući da Komisija za NATO integracije BiH nije završila svoj posao.\nU isto vrijeme SNSD pokušava blokirati rad Zastupničkog doma Parlamentarne skupštine BiH zbog neimenovanja novog predsjedavajućeg Vijeća ministara BiH.\nŠef Kluba zastupnika iz reda SNSD-a u Zastupničkom domu Parlamentarne skupštine BiH Staša Košarac nedavno je za za Klix.ba kazao da je prije svega neophodno definisati ko je struktura vlasti na državnom nivou i da je potpuno politički neozbiljno probijati rokove kada je riječ o imenovanju predsjedavajućeg Vijeća ministara BiH i državnih ministara.\n“Iz tog razloga mi smo tražili odgađanje sjednice Zastupničkog doma PSBiH. To su snažni argumenti jer danas niko u ovoj zemlji ne zna ko je struktura vlasti na nivou institucija BiH. Smatram da Zastupnički dom PSBiH ne treba žuriti kada je riječ o formiranju stalnih radnih tijela, odnosno komisija, dok se ne izabere novi saziv Vijeća ministara BiH”, kazao je Košarac.


Recep Tayyip Erdogan | BL!N Magazin\nErdogan šalje trupe u još jedan konflikt\nTurski parlament odobrio slanje vojske u Libiju, o... Vodeća turska opoziciona stranka ranije je saopćila da ne podržava planove vlade da rasporedi trupe u Libiji, ocjenjujući da će se tim potezom Turska uplesti u još jedan konflikt i učestvovati u "prolijevanju muslimanske krv"\nTurska prihvatila poziv da pošalje svoje trupe\nErdogan kreće u još jednu vojnu avanturu: 'Nećemo ... Seradževa vlada nacionalnog jedinstva već se mjesecima bori protiv ofanzive snaga Kalife Haftara s istoka zemlje, kojem pomažu Rusija, Egipat i Ujedinjeni Arapski Emirati\noštro povodom hapšenja fatiha keskina\nSDP: SDA nije dosta što su glavni krivci za raselj... SDP BiH ovim putem želi jasno i glasno naglasiti da u Bosni i Hercegovini niti se primjenjuju niti smiju biti nametnuti zakoni, ustavi i pravila stranih zemalja, bilo da se radi o Turskoj, Srbiji, Hrvatskoj ili nekoj drugoj državi\nPrvi put da je pokrenuo tu temu\nTurska više ne sluša NATO, Erdogan priča o nuklear... To je bio prvi put da je Erdogan pokrenuo tu temu. Možda je tim izjavama htio ojačati svoju poziciju među glasačima i u stranci, ali možda se radilo o upozorenju da Turska, ako Iran i Saudijska Arabija krenu s nuklearnim oružjem, u takvoj situaciji neće bit...\nLjubav bez pokrića\nEvo koliko Turska (ne) ulaže u BiH: Erdogan u Srbi... Prema podacima Centralne banke BiH u okviru Tokova DSI za 2018. godinu, investicije iz Turske su iznosile 5 miliona. Prema revidiranim podacima, u 2017. godini, ukupne investicije u BiH iz Turske su iznosile 2,6 miliona KM\nPogled iz susjedstva\nCijeli svijet osuđuje Erdoganovu ofanzivu na Kurde... Čelnik SDA Bakir Izetbegović koji je i predsjedatelj Doma naroda Parlamenta BiH blisko je povezan s turskim predsjednikom Recepom Tayyipom Erdoganom, koji je za njegovog oca Aliju Izetbegovića svojedobno izjavio da je bio "kralj mudrih, veliki borac i učenjak"\nRazočarani i Bosna i Sandžak\nDžaba što mu je Alija BiH ostavio u amanet, Erdoga... Akcenat Erdoganove posjete Srbiji jeste bio na ekonomiji, ali je privredna saradnja na mnogo nižem nivou od političke. BiH kao da je ostala po strani jer je većina turskih investicija završila u Srbiji\nTurski predsjednik u dvodnevnoj posjeti Beogradu\nErdogan stigao u Srbiju: Razgovor s Vučićem u četi... Predsjednik Vučić je zahvalio turskom predsjedniku što je doveo u Srbiju brojnu privrednu delegaciju i istakao da je robno-trgovinska razmjena dvije zemlje u posljednje dvije godine napredovala\nIAKO SE ČOVIĆ I DODIK BUNE:\nFOTO/ IZAZOVNO CRVENO: Novo seksi izdanje: Da li mi bolje stoji d...


Šešelj više nije četnik: „Ja sam Bošnjak, to mi je zavičajna pripadnost, rođen sam u Sarajevu…“ – Balkanis\nŠešelj više nije četnik: „Ja sam Bošnjak, to mi je zavičajna pripadnost, rođen sam u Sarajevu…“\n“Ja sam Bošnjak, to mi je zavičajna pripadnost. Rođen sam u Bosni, u Sarajevu, u opštini Centar”, rekao je lider srspkih radikala u emisiji „Ćirilica“ kod Milomira Marića, tokom polemike sa narodnim poslanikom i predsjednikom Bošnjačke demokratske zajednice Sanadžaka Muamerom Zukorlićem.\nVojislav Šešelj je govorio o tome da je među prvima potpisao peticiju za puštanje na slobodu Alije Izetbegovića.\nLider srpskih radikala Vojislav Šešelj sinoć je u emisiji izjavio da je Bošnjak i da mu to uopšte ne smeta ali je imao objašnjenje šta pod tim tačno misli što je već nekoliko puta objašnjavao i u Hagu.\nŠešelj negira etničku pripadnost muslimanskog naroda kao Bošnjaka i tvrdi da je riječ Bošnjak zapravo naziv za ljude koji dolaze iz BiH, a da nikako ne može biti etnička grupa.\nVojislav Šešelj je govorio o tome da je među prvima potpisao peticiju za puštanje na slobodu Alije Izetbegovića, tadašnjeg komunističkog disidenta koji je robijao zbog djela “Islamska deklaracija”.\nPreporuči tekstŽali se jer nema pristupa novinama i telefonu… Australijanac Brenton Tarant, koji je osumnjičen da je u napadu na…


EU dodijelio 14,8 miliona eura BiH za upravljanje migracijama i granicom | NEON Televizija\nEU dodijelio 14,8 miliona eura BiH za upravljanje migracijama i granicom\nTo uključuje 13 miliona eura podrške za upravljanje migracijama – za koje je nedavno potpisan sporazum o implementaciji sa Međunarodnom organizacijom za migracije (IOM) i 1,8 miliona eura humanitarne pomoći koju pruža Evropska komisija za humanitarnu pomoć i odjel za civilnu zaštitu (ECHO).\nBespovratna sredstva će nastaviti da podržavaju rad i upravljanje sa pet privremenih\nprihvatnih centara u zemlji, prethodno uspostavljenih uz finansijsku pomoć EU. U tim centrima, projekt će nastaviti pružati izbjeglicama i migrantima dostojanstvene i sigurne usluge za život, hranu i prehranu, vodu, sanitarne i higijenske usluge i olakšati olakšati pristup zdravstvenoj zaštiti, obrazovanju, pravnoj pomoći, psihosocijalnog podršci i potpomognutom dobrovoljnom povratku.\nNovi projekt će dopuniti druge inicijative, uključujući one koje finansiraju Razvojna banka Vijeća Evrope, USAID, Katarska dobrotvorna organizacija “Qatar Charity” i druge organizacije. Tim projektom se nastavlja dugoročna podrška EU BiH kako bi se povećali kapaciteti za upravljanje migracijama osjetljivim na zaštitu u skladu sa standardima Evropske unije.


Veselinović gradi hotel, plac kupio od Đokovića\nSTAMBENI KREDITI: Evo koji vam je papir potreban da ne biste plaćali procenitelja svake tri godine\nKorisnici stambenih kredita koji prilože banci poresko rešenje o imovini ne moraju da plaćaju procenitelja na svake tri godine, što su do sada od njih tražile banke.\nProdužen tender za FAP\nAgencija za privatizaciju produžila je danas tender za izbor strateškog partnera za Fabriku automobila Priboj - FAP, tako da je novi rok za podnošenje ponuda 27. april.\nNikolić u Abu Dabiju: Srbija pruža odlične uslove investitorima\nPredsednik Srbije Tomislav Nikolić prisustvovao je danas u Abu Dabiju otvaranju 9. svetskog samita za energiju budućnosti, na poziv Muhameda bin Zajeda Al Nahjana prestolonaslednika Abu Dabija i zamenka komandanta oružanih snaga Ujedinjenih Arapskih Emirata.\nVujović: Moguće i drugo povećanje plata i penzija u 2017. godini\nMinistar finansija Dušan Vujović je izjavio večeras da bi, pored predviđenog povećanja plata i penzija početkom naredne godine, moglo da se razgovara i o drugom povećanju tokom 2017. ako privredni rast i prihodi budu veći od onih koji su projektovanih budžetom.\nImlek, Bambi i Knjaz Miloš dobili novog vlasnika\nKompanije Imlek, Bambi i Knjaz Miloš sa zadovoljstvom objavljuju da su nakon uspešno završene javne ponude i kompletiranja procesa preuzimanja, dobili nove vlasnike - investicioni fond Mid Europa Partners iz Londona, zajedno sa koinvestitorima.\nSBB prodat za milijardu evra, bivši ambasador SAD kumovao poslu\nAmerička kompanija „Kolberg Kravis Roberts“ (KKR) juče je preuzela „SBB - Telemah grupu“, u čijem sastavu je srpska kablovska mreža SBB.\n„Brodotehnika“ preko stečaja do novog vlasnika\nŠabački biznismen Siniša Purić je svoju poslovnu imperiju juče uvećao i za ogromnu imovinu „Brodotehnike“ na Ostružnici.\nDinar prema evru muruje, prema dolaru u padu\nDinar će danas zadržati približno istu vrednost prema evru i zvanični srednji kurs će iznositi 123,4223 dinara za evro, objavila je Narodna banka Srbije.\nDunav osiguranje dobitnik dana, akcije Filip Morisa pale\nPoslednji trgovački dan u sedmici doneo je odličan promet na Beogradskoj berzi uz blagi rast berzanskih indeksa.\nTačijev savetnik dobio posao od 80.000 evra\nPRIŠTINA - Aleksandar Borg Olivije, bivši direktor pravne kancelarije šefa UNMIK-a, a sada visoki pravni savetnik premijera Kosova Hašima Tačija, dobio je ugovor za posao vrednosti 80.000 evra, javljaju prištinski mediji.\nKAKO DO PLATE OD 1.000 EVRA Prekvalifikacije vode ka dobroj zaradi\nIako zvuči kao naučna fantastika, uz prekvalifikaciju, i to besplatnu na internetu, moguće je da imate platu oko 120.000 dinara u Srbiji.\nRusija u celini otplatila dug Sloveniji\nMOSKVA - Rusija je u novembru ove godine u celini izmirila dugovanje Sloveniji, u iznosu od 129,2 miliona dolara, objavilo je rusko Ministarstvo finansija.\nBanka Inteza: Kamata na dozvoljeni minus 29,85 odsto godišnje\nBanka Inteza nije povećala kamatne stope na dozvoljeno i nedozvoljeno prekoračenje. Naprotiv, banka je 13. marta tekuće godine snizila kamatu na ovu vrstu pozajmica, koja na godišnjem nivou sada iznosi 29,85 odsto, i o tome je obavestila svoje klijente, saopštili su iz Banke Inteze.\nTimster je prva društvena mreža koja promoviše bavljenje sportom tako što spaja rekreativne fudbalere u istom gradu. Od sada kada god vam se igra mali fudbal, imaćete na dohvat ruke tim sa kojim možete da igrate kao i informacije o slobodnim terenima i terminima.\nPet koraka za upis kuće u katastar\nUpis stambenih objekata u katastar nepokretnosti može se učiniti u pet koraka. Ali, do sada je to uradilo malo građana, jer proces koče urbanisti. Na dokaz da objekat nije izgrađen na javnoj površini, građani čekaju i po pet meseci, deset puta duže nego što to predviđa zakonski rok, kažu za “Blic” u Ministarstvu građevinarstva i urbanizma.\nPremijer otvara Sajam franšiza\nU cilju promovisanja franšizinga u Srbiji, u Belekspo centru u Beogradu 12. i 13. novembra biće održan Prvi međunarodni sajam franšiza.


Posebna sjednica NSRS-a: Na "ruskim krilima" Dodik krenuo u ofanzivu na OHR – Mreza\nPosebna sjednica NSRS-a: Na “ruskim krilima” Dodik krenuo u ofanzivu na OHR\nKao i uvijek do sada, kada želi da skine odgovornost pred domaćom i međunarodnom javnosti za svoje političke avanture, predsjedavajući Predsjedništva BiH i lider SNSD-a Milorad Dodik sazivao je posebne sjednice Narodne skupštine RS-a.\nNa danas zakazanoj razmatrat će se samo jedna tačka dnevnog reda – Ocjena rada visokog predstavnika, primjena Aneksa 10 Općeg okvirnog sporazuma za mir u BiH u periodu razgovora o imenovanju novog visokog predstavnika.\nOvakvo što, logičan je slijed stvari, jer Dodik osokoljen ruskim stavovima, a pred imenovanje novog visokog predstavnika, traži da mu zastupnici ovjere njegovu (rusku) političku odluku o protivljenju imenovanja novog visokog predstavnika. To onda više neće biti samo njegov (ruski) stav, već stav Narodne skupštine, ukoliko se zastupnici izjasne u skladu sa njegovim željama i planovima.\nPodsjetimo, prošlog mjeseca ambasador Rusije u Beogradu Aleksandar Bocan-Harčenko rekao je da Rusija ne odobrava pokušaje imenovanja novog visokog predstavnika u BiH, te da to nije u skladu sa stavom odbora Vijeća za implementaciju mira i planom o zatvaranju Ureda visokog predstavnika. Na 25. godišnjicu potpisivanja Dejtonskog sporazuma, ministar vanjskih poslova Rusije Sergej Lavrov doputovao je u BiH, kako bi poslao poruku da visoki predstavnik mora da ode.\nI sada, Dodik je krenuo u novu političku avanturu. Traži ovjeru ovih stavova u NSRS-u. U izjavi za Radio Republike Srpske, rekao je da očekuje da Narodna skupština usvoji zaključak o neprihvatanju imenovanja novog visokog predstavnika u BiH, ukoliko ono bude provedeno na nezakonit način kao što je to bio slučaj sa većinom dosadašnjih.\nNećemo prihvatiti imenovanje visokog predstavnika ako to ne bude u skladu sa Aneksom 10 Dejtonskog sporazuma, što podrazumijeva mišljenje strana potpisnica i Vijeća sigurnosti, što je do sada ispoštovano samo u slučaju Carla Bildta – rekao je Dodik.\nAko se to ipak dogodi, ističe Dodik, to imenovanje će biti ignorisano u skladu sa skupštinskim zaključkom koji bi zahtijevao da se izbor obavi na legitiman način poštujući i stavove strana potpisnica.\nIzmeđu ostalog, u informaciji koju će zastupnici danas razmatrati, nalazi se i ovo što je Dodik rekao, kao i zaključci koje je NSRS usvojio 11. novembra 2019. godine. Ove zaključke, ambasadori zemalja članica Upravnog odbora PIC-a odmah su odbacili “s obzirom na to da se oni zasnivaju na pogrešnom tumačenju Dejtonskog mirovnog sporazuma”.\nAmbasadori zemalja članica Upravnog odbora Vijeća za provedbu mira (PIC) odbacuju usvajanje zaključaka od 11. novembra 2019. od strane vladajuće koalicije u Narodnoj skupštini RS-a, s obzirom na to da se oni zasnivaju na pogrešnom tumačenju Dejtonskog mirovnog sporazuma. Interesima Republike Srpske se služi, ne putem poništavanja suštinskih reformi, nego putem provođenja reformi okrenutih ka budućnosti kojima se podržava i jača sigurnost, stabilnost i prosperitet Bosne i Hercegovine i smanjuje njeno oslanjanje na međunarodnu superviziju – poručeno je tada, s tim što Ruska Federacija, kao i mnogo puta ranije, nije bila saglasna sa ovom izjavom.\nNo, to nije spriječilo Dodika da upravo 14. i 15. zaključak koji se odnose na zatvaranje OHR-a i bonska ovlaštenja “kao potpuno neustavna, nezakonita i nelegitimna”, uvrsti u ovu informaciju.\nTakođer, navedeno je kako je samo prvi visoki predstavnik Carl Bildt jedini imenovan legalno, a da su svi ostali bili nelegalni, uključujući i aktuelnog Valentina Inzka.\nU Dodikovoj informaciji, koju će danas razmatrati zastupnici, bonska ovlaštenja su “nezakonita, jer PIC nije imao nadležnosti da ih da visokom predstavniku, te da su nametanja zakona bila bez ustavnog osnova.\nPIC nije ni mogao “pozdraviti namjeru” nametanja zakona. A visoki predstavnici su upravo to obilato činili – nametanjem zakona bez ustavnog osnova, mijenjali su dejtonsku strukturu BiH na štetu entiteta, zapravo Republike Srpske. Zato su svi zakoni koje je nametao visoki predstavnik neosnovani, čak i po bonskoj konferenciji PIC-a.\nVisoki predstavnik koristio je tzv. bonska ovlaštenja, ponekad direktno, ponekad indirektno, da bi sistematski centralizovao vlast u Sarajevu suprotno Ustavu BiH. Kako Krizna grupa u svom izvještaju iz 2014. godine navodi: “Visoki predstavnik Paddy Ashdown nametnuo je zakone kojima su uvedena široka nova ovlaštenja države, ponekad na račun entiteta”. Visoki predstavnik često je centralizovao funkcije prostom odlukom, npr. kao kada je formirao Sud i Tužilaštvo BiH ili nametanjem amandmana na ustave oba entiteta da bi raščistio put za centralizovano imenovanje sudija i tužilaca. Visoki predstavnici kreirali su i mnoge druge agencije na nivou BiH putem odluka, npr. Regulatornu agenciju za komunikacije, Javni servis BiH i Visokoi sudsko i tužilačko vijeće i prenijeli ključne nadležnosti sa entiteta na nivo BiH. Cilj ovih i sličnih aktivnosti visokog predstavnika bio je da Republiku Srpsku svede na praznu ljušturu i bezličnu regiju, što je i potvrđeno izjavom bivšeg visokog predstavnika Ashdowna koji je rekao – “Uuzmite entitetima vojsku, policiju i finansije, i entiteti će uvenuti” – navedeno je u informaciji koja je na današnjem dnevnom redu NSRS-a.\nNa kraju se zaključuje da “poštovanje suvereniteta BiH i vladavina prava nalažu zatvaranje Kancelarije visokog predstavnika”.\nNeizabrani strani zvaničnik bez ikakve odgovornosti, koji je prisvojio neograničena izvršna, zakonodavna i sudska ovlaštenja koja ne podliježu nikakvoj reviziji, nespojiv je sa pojmom suvereniteta i evropskim putem BiH. Da bi se kvalifikovala za članstvo u Evropskoj uniji, BiH mora postati zemlja koja može da upravlja sama sobom, čiji se suverenitet u potpunosti poštuje. Ovo neće biti moguće sve dok visoki predstavnik bude prisutan u BiH i dok bude prisvajao ovlaštenje da putem odluka nameće zakone, mijenja ustav i kažnjava kako mu se prohtije, uz potpuno prenebregavanje dejtonskog ustavnog sistema i međunarodnog prava. Ako BiH želi da postane država sa punim suverenitetom i članica Evropske unije, prisustvo visokog predstavnika u BiH mora se okončati.\nUzevši u obzir sve navedeno, kao i značajan doprinos visokih predstavnika produbljivanju nerazumijevanja i netrpeljivosti između konstitutivnih naroda kao nosilaca suvereniteta BiH, krajnje je vrijeme da, umjesto novog pokušaja bespravnog i nezakonitog imenovanja novog visokog predstavnika, Kancelarija visokog predstavnika bude zatvorena – stoji na kraju informacije.\nGavrankapetanović: Hvala Vučiću, građane pozivam na maksimalan oprez\nOtkriveno kako i kada će izumrijeti većina života na Zemlji


ŠARČEVIĆ: Sami ne možemo da izađemo na kraj sa vršnjačkim nasiljem, formiramo posebnu grupu! | Vesti | Kurir\nONA JE SRPSKA LOTO MILIONERKA: Posle dobitka Irena (43) se 14\t620\nTINEJDŽERKE SE OPIJAJU PREKO VAGINE! Novi, bizarni trend stiže 10\t238\nSERGEJ TRIFUNOVIĆ, BEDNA KUKAVICA, OPET NAPADA ŽENE: Novinarku 55\t487\nroditelji često nezainteresovani\nŠARČEVIĆ: Sami ne možemo da izađemo na kraj sa vršnjačkim nasiljem, formiramo posebnu grupu!\nDruštvo 12.11.2017. 11:04h 12.11.2017. 11:04h\n"Nisu male kazne u Srbiji ako je 100.000 dinara kazna, a do sada bila 5.000. To drastično povećana kazna. I ne može neko da se izvuče iz priče", rekao je Šarčević.\nOn je kao jedan od problema naveo i to što je prethodni saziv ministarstva "desetkovao" stručne saradnike po školama, pedagoge, psihologe.\n"To je resorski strašno degradirano, a to su ljudi koji mogu da primete neku nevolju pre nego što se nešto desi. Oni moraju da znaju svu decu, sastav porodice, da je očekivati da se tako nešto desi. Prevencija je u ovom slučaju strašno bitna", podvukao je ministar.\n"Sada smo napravili proceduru, u jednom danu, škola mora da prijavi nasilni incident školskoj upravi i inspekciji na lokalu. Istog trenutka oni moraju da jave republičkoj inspekciji, nadležnim pomoćnicima i timu za nasilje, a ko to ne uradi, sledi smena, bez pardona i to piše u zakonu", naznačio je ministar.\n"Sada ćemo na ovome raditi intenzivno i pokušati da to na neki način dovedemo na razumnu meru", podvukao je ministar prosvete.\n"Nijednog trenutka neću opravdati školu i njenu krivicu tamo gde je ona kriva, ali istovremeno nastavnicima su vezane ruke - ne smeš ovo, ne smeš ono, svi su u pravu sem onih koji rade u nastavi. Sad smo stvari postavili na svoje mesto i sada sistem mora da deluje efikasno", rekao je Šarčević.\nMladen Šarčevićvršnjačko nasilješkolanasilje u školiministarstvo prosvete


REGULISANJE ODNOSA Patrijarh Porfirije: Postignuta saglasnost sa Krivokapićem o ugovoru Crne Gore i SPC - Srpskainfo\nNjegova svetost patrijarh srpski Porfirije izjavio je danas da je postignuta saglasnost sa crnogorskim premijerom Zdravkom Krivokapićem o potpisivanju temeljnog ugovora između države Crne Gore i Srpske pravoslavne crkve (SPC).\nPatrijarh je pojasnio da je načelno dogovoreno da poslije vaskršnjih praznika posjeti Crnu Goru i potpiše taj dokument.\n– Postoje razne medijske spekulacije i kontradiktorni glasovi koji stižu do SPC, ali ništa od toga nije osnovano. Mislim da ćemo veoma brzo, na radost svih pravoslavnih hrišćana i svih članova SPC u Crnoj Gori, potpisati taj ugovor što će biti konačno jedini ugovor koji nedostaje na planu odnosa Crkve i države ili države i verskih zajednice u Crnoj Gori – rekao je patrijarh Porfirije za Tanjug.\nFOTO: VOP TV/YOUTUBE/SCREENSHOT\n– Duboko sam uveren da će potpisivanje temeljnog ugovora između SPC i države Crne Gore staviti tačku na nesporazume koje susrećemo i u javnosti i u političkim kontekstima, a smatram da zapravo uopšte nije ni bilo potrebno da dođe do bilo kakvih tenzija i nesporazuma, s obzirom na to da tu vrstu ugovora potpisuju sve države, naročito u Evropi, sa crkvama i verskim zajednicama – rekao je patrijarh.\nNa pitanje kako tumači to što je predsjednik Crne Gore Milo Đukanović rekao da se potpisivanje temeljnog ugovora vodi “u zakulisnoj proceduri i da taj proces nije dovoljno transparentan”, patrijarh Porfirije je rekao da nije upoznat o toj izjavi, ali da svako može da ima svoje viđenje svega što se dešava.\nPatrijarh Porfirije je najavio da će za Vaskrs biti u Beogradu i da će služiti vaskršnju liturgiju u Hramu Svetog Save, kao što je to činio i njegov prethodnik – blaženopočivši patrijarh Irinej.\nSvijet Crna GoraPatrijarh PorfirijeSPCUgovorZdravko Krivokapić\n"OBJAVITI UGOVOR SA SPC" Đukanović traži da se dokument nađe pred poslanicima\n"Crkva je opstala bez zakona, OPSTAĆE I BEZ UGOVORA " Episkop Joanikije o nacrtu ugovora između SPC i Vlade Crne Gore\nVladika Joanikije o potpisivanju ugovora sa SPC “Primijeniti isti scenario kao sa ostalim vjerskim zajednicama”\n“Očekujemo slogu patrijarha i države” Mandić poručio da je SPC dobila dostojnog nasljednika patrijarha Irineja\nJoanikije: Sadržaj temeljnog ugovora Crne Gore i SPC neće biti poznat javnosti do potpisivanja


Bobijeva rampa za legendu, Kobijev najteži poraz u karijeri! - Sportske.net\nBobijeva rampa za legendu, Kobijev najteži poraz u karijeri!\nNaši se nisu proslavili, ali će Bobi Marjanović duel sa "Grizlijima" u kome je bio starter upamtiti po još nečemu. Brajant i Lejkersi poniženi u Juti!\nBogdan Bogdanović - Vreme je za NBA!Rondo želi Dalasu sve najgoreMedžikov duh poseo Stefa KarijaKo ima ''onu stvar'', dobije patike od Kobija!NBA TOP 5 - Pucale konstrukcije!\nOba tima bila su oslabljena, ali San Antonio ima mnogo dužu klupu od Denvera. Nova sjajna partija LaMarkusa Oldridža, 31 poen i 13 skokova presudila je "Grizlijima".\nPonovo je Boban Marjanović, u odsustvu Dankana bio starter, ubacio je samo 2 poena, doduše, potrošio tek četiri lopte, imao i 9 skokova i jednu blokadu. Blokirao je Vinsa Kartera jednog od najboljih "letača" u istoriji!\nBoban Marjanovic says NO!!✋✋#SpursElite\nPosted by Spurs Connection on понедељак 28. март 2016.\nDalas je prekinuo lošu seriju, zadržali su nadu u borbi za plej-of, pobedom u Koloradu. U meču sa malo poena, Dvajt Pauel je bio ključ kada se lomilo. Malo poznati Kanađanin sa Stanforda je ubacio 10 od 16 poena u poslednjoj četvrtini. Odličan je bio i Barea sa 18 poena i 11 skokova, sjajno je zamenio povređenog Derona Vilijamsa.\nJokić slab, samo dva poena, imao je 8 skokova, ispromašivao se, dok je Lavernj ubacio 8 poena. Nurkić nije igrao zbog bolesti, dan nakon što je postigao 19 poena, rekord karijere.\nJokić je jedine poene postigao na spektakularan način, praktično pretrčavši čitav teren!\nNikola Jokic with the COAST-TO-COAST floater https://t.co/TPp0IHdkfB\n— BSN Denver Nuggets (@BSNNuggets) March 29, 2016\nSrbi kao po komandi, i Bjelica je ubacio samo dva poena, Minesota je slavila protiv Feniksa u meču za prestiž. Blistali su Tauns i Vigins, "mladi vukovi" su zajedno ubacili 59 poena, dok je bekovski tandem Sansa, Buker-Rajt brojao do 60 (po 30 poena). U meču bez odbrana Mirza Teletović je dao 19 poena, Bosanac je ubacio 3 trojke.\nPelikansi su na krilima povratka Holideja slavili protiv Niksa u još jednoj beznačajnoj utakmici, oba tima uskoro završavaju sezonu. Holidej je ubacio 22 poena, 10 u poslednjoj četvrtini kada je Nju Orleans prelomio utakmicu.\nNovi udarac za Čikago, u tesnoj završnici su izgubili od Atlante i time se još više udaljili od plej ofa. Houksi su dopustili da se njihova prednost istopi u poslednjoj četvrtini, ali je Džef Tig bio nepogrešiv sa penala u poslednjih 20 sekundu, ubacio je 26 poena i svoj tim odveo do pobede. Za Bulse neuspeh znači da kasne dve i po pobede za Pistonsima, ne uspevaju da prekinu crni niz, šutirali su svega 38% u noćašnjem porazu.\nSjajne partije Dvejna Vejda i Hasana Vajtsajda presudile su Bruklinu. "Fleš" je ubacio 30 poena, ni bol u levoj ruci ga nije zaustavio. Vajtsajd je uz 27 poen imao i 8 skokova, inače Hit je bio bez prehlađenog Dragića. Na drugoj strani Bruk Lopez 26 poena, Bogdanović samo 9, posle nekoliko odličnih partija.\nFantastični Rasel Vestrbruk je rasturio Reptorse. Plej Oklahome je stigao do svog 16. tripl dabla u sezoni, ubacivši 26 poena, uz 12 asistencija i 11 skokova. To je sedmi tripl dabl u mesecu za Rasa koji je tako ponovio Džordanov podvig iz 1989. Uz to, preskočio je "Letećeg Majkla" po broju tripl-dablova u sezoni, na večnoj listi ispred njega je sada Medžik sa 17. Do kraja je dovoljno vremena da Vestbruk uđe u top 3, iza nedodirljivih Čembrlena i Oskara Robertsona.\nPortland je blizu plej ofa, koriste priliku da malo i odmore startere, protiv Sakramenta je Alen Krab ubacio 21 poen u novoj pobedi Blejzersa u "Moda centru". Sve je bilo rešeno posle tri četvrtine, pa je kouč Stots pružio šansu rezervistima. Kingsi koji su daleko od doigravanja su odmarali Ronda, Kazinsa i Geja, Stefov mlađi brat, Set Kari je sa 21 poenom postigao rekord karijere.\nKlipersi su preslišali Boston, uz 15 poena i 13 skokova DeAndre Džordana, Kris Pol je imao čak 14 asistencija i u ovom meču je domaćin imao priliku da odmori startere jer je sve završeno za tri četvrtine, tada su Klipsi bili na +20.\nBruka Lejkersa u Solt Lejk Sitiju, Juta ih je zaledila na -48. Postigli su 75 poena, Kobi je doživeo najteži poraz u karijeri. Pokušao je sve da izbegne katastrofu, čak i čuvao Rodnija Huda koji je rasturio rivala sa 30 poena. Poslednja utakmica u Juti sigurno da legendarnom Brajantu neće ostati u lepom sećanju, mada će imati priliku da se osveti Juti u poslednjem meču u karijerim polovinom aprila.\nMinesota - Feniks 121:116\nNju Orleans - Njujork 99:91\nMemfis - San Antonio 87:101\nČikago - Atlanta 100:102\nMajami - Bruklin 110:99\nToronto - Oklahoma 100:119\nDenver - Dalas 88:97\nJuta - Lejkers 123:75\nPortland - Sakramento 105:93\nKlipers - Boston 114:90


- Albansko nacionalno veće pozdravlja odluke Vlade Kosova koje jačaju kosovsku državnost. Mešutim, preduzete mere direktno utiču i na albansku zajednicu u Preševu, Bujanovcu i Medveđi, što predstavlja dvostruku diskriminaciju Preševske doline. Albanci tradicionalno koriste prištinski aerodrom "Adem Jašari" za putovanja, dok ova mera otežava i komunikaciju Albanaca sa dijasporom - navodi se u pismu.\nOvo je drugi put da se Albansko nacionalno veće obratilo kosovskim institucijama kako bi Albance sa juga centralne Srbije izuzeli iz recipročnih mera u vezi sa nepriznavanjem srpskih dokumenata.